
1. מבוא

משרד החינוך (שייקרא להלן "המשרד"), באמצעות אגף א' לפיתוח מקצועי של עובדי הוראה (שייקרא להלן "האגף"), פונה בזאת לקבלת הצעות ל:
הקמת רשימת מבצעים פדגוגיים של קורסי פיתוח מקצועי מתוקצבים המיועדים לעובדי הוראה - מכרז חוזר
וזאת בהיקף ובגבולות אחריות כפי שיפורטו בהמשך.
1.1 שאלות ובירורים
כל הפונים מתבקשים לקרוא את חוברת המכרז על כל נספחיה בטרם משלוח שאלות/הערות.

יש לשלוח קובץ וורד/אקסל הכולל את השאלות עד ל- 21.5.2018 בשעה 14:00 לכתובת המייל michrazimedu@education.gov.il, כאשר חובה לציין בשורת הנושא בדוא"ל יש לציין : מכרז מס' 10/5.2018 : הקמת רשימת מבצעים פדגוגיים של קורסי פיתוח מקצועי מתוקצבים המיועדים לעובדי הוראה - מכרז חוזר ,  קובץ השאלות יהיה בהתאם למבנה שלהלן:
	מכרז מס' 10/5.2018 : הקמת רשימת מבצעים פדגוגיים של קורסי פיתוח מקצועי מתוקצבים המיועדים לעובדי הוראה - מכרז חוזר

	סידורי
	מספר הסעיף אליו מתייחסת השאלה/הבהרה
	עמוד
	פירוט השאלה / בקשה להבהרה

	1
	
	
	

	2
	
	
	

	3
	
	
	

	4
	
	
	

	5
	
	
	


המשרד ישיב על השאלות עד שבוע לפני המועד האחרון להגשת הצעות. 
מסמכי ההבהרות אשר כוללים תשובות לשאלות שהתקבלו, יפורסמו באתר מינהל הרכש הממשלתי בכתובת: HTTP://WWW.MR.GOV.IL
באחריות המציעים לעקוב באופן שוטף  אחר פרסום הודעות והבהרות באתר כאמור.
יש לצרף את ההודעות ואת מסמכי ההבהרות, ככל שיהיו חתומים ע"י המציע לחוברת הגשת ההצעה, שכן הינם חלק בלתי נפרד ממסמכי המכרז. 

כל תשובה אשר לא קיבלה את ביטויה במסגרת המסמכים וההודעות כאמור, אינה מחייבת את המשרד.

אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו, בהתאם למבנה ולאופן המפורטים לעיל. 
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תפורסם באתר.
1.2 בכל מקום בו נכתב במסמך זה לשון זכר או לשון נקבה המשמעות הינה זכר ו/או נקבה.
1.3  הגשת הצעות
1.3.1 בכוונת המשרד במסגרת מכרז זה, לעדכן את רשימת המבצעים הפדגוגיים.
1.3.2 יוכלו להגיש הצעה למכרז זה מציעים שלא נכללו ברשימה בעקבות "מכרז מס' 12/5.2017: הקמת רשימת מבצעים פדגוגיים של קורסי פיתוח מקצועי מתוקצבים המיועדים לעובדי הוראה"
2. הגורמים אליהם מופנה המכרז (דרישות סף)
2.1 מציע (לרבות גופים המתקשרים) אשר מספק את השרותים המפורטים להלן, לא יוכל להיקבע כזוכה במכרז זה:
(1) הקבלן המבצע של מכרז "היקפים משתנים מס' 39/12.2016: מתן שירותי ארגון מינהלי לביצוע קורסי פיתוח מקצועי וימי עיון לעובדי הוראה" או כל מכרז שיחליפו
(2) הקבלן המבצע מכרז "היקפים משתנים מס' 9/4.2017: ביצוע פעילויות בקרה על תהליכים שבאחריות היחידה לפיתוח מקצועי של עובדי הוראה במשרד החינוך"  או כל מכרז שיחליפו.
2.2 בנוסף לאמור בסעיף 2.1, במקרה בו מציע משמש כקבלן של המשרד בהתקשרות אחרת והצעתו למכרז זה הינה ההצעה המועמדת לזכייה והסתבר כי קיים ניגוד עניינים בין הפעילות במכרז זה לפעילות בהתקשרות אחרת, המשרד רשאי על פי שיקול דעתו הבלעדי להחליט באיזה מבין המכרזים/התקשרויות קיים למשרד יתרון מקצועי וכספי להתקשרות עם הקבלן.
על בסיס החלטה זו המשרד יקבע באיזה מבין 2 המכרזים/התקשרויות המציע יוכל לשמש כקבלן של המשרד.
על המציע להצהיר בהצעתו (נספח 7) כי לא עולה חשש לניגוד עניינים, בין הפעילות הנדרשת במכרז זה לבין פעילויות אחרות עם המשרד בהם המציע מעורב.

כמו כן, במקרה בו מציע מבצע פעילות שמסתבר שקיים ניגוד עניינים בינה לבין הפעילות במכרז זה, המשרד רשאי, עפ"י שיקול דעתו הבלעדי לקבוע כי המציע לא יוכל לזכות במכרז זה.

2.3 דרישות סף ממציעים לכל אחת מהקבוצות
2.3.1 על המציע להיות גוף משפטי מאוגד הרשום ברשם רשמי או גוף סטטוטורי.
2.3.2 על המציע להיות עוסק מורשה/מלכ"ר.
2.3.3 על המציע להיות מנהל ספרי חשבונות כחוק.
2.3.4 אם המציע הינו עמותה, עליו להיות בעל אישור על ניהול תקין, מטעם רשם העמותות, תקף לשנה השוטפת.
2.3.5 על הגוף המציע לעמוד לפחות באחת מהדרישות הבאות בהתאם לקבוצה אליה מגיש את הצעתו: 
1. קבוצה א'
מוסד מוכר עפ"י חוק המועצה להשכלה גבוהה משנת 1958-התשי"ח או מוסד שהתארים שהוא מעניק הוכרו לפי סעיף 28א' לחוק. 
2. קבוצה ב'
תאגיד בעל ניסיון לפחות במהלך 2 השנים האחרונות בביצוע לפחות 40 קורסים ייעודיים לעובדי-הוראה, המוכרים לגמול לעו"ה על-פי הנהלים של  האגף לפיתוח-מקצועי לעובדי הוראה, הכוללים במצטבר 2,000 שעות קורס.
3. קבוצה ג'
מוסד על תיכוני להכשרת עובדי הוראה, שאיננו מכללה אקדמית לחינוך, ועומד בתנאים הבאים:
(1) מפוקח על ידי האגף להכשרת עובדי הוראה במשרד החינוך, מתוקצב מסעיפי התקציב שהאגף ממונה על ביצועם.

(2) תנאי הקבלה, תכנית הלימודים ומשך ההכשרה בו נקבעים ע"י האגף להכשרת עובדי הוראה במשרד החינוך.

(3) בעל רישיון תקף לפי חוק הפיקוח על בתי-הספר, התשכ"ט-1969.
(4) בעל ניסיון לפחות במהלך 2 השנים האחרונות בביצוע לפחות 40 קורסים ייעודיים לעובדי-הוראה, הכוללים במצטבר 2,000 שעות קורס.
2.4 מובהר בזאת כי לצורך עמידה בתנאי הסף על המציע לעמוד בתנאי הסף בעצמו וכי לא ניתן לייחס ניסיון ו/או מחזור כספי ו/או כל פרט אחר של כל גוף אשר אינו המציע עצמו לרבות חברת אם, חברת בת או כל גוף אחר הקשור בדרך כלשהי למציע ולמעט גוף אשר בוצע לגביו מיזוג עם המציע עפ"י סעיף 323 לחוק החברות התשנ"ט 1999, טרם המועד האחרון להגשת הצעות למכרז זה.
3. הגדרות

3.1 המשרד – משרד החינוך 

3.2 היחידה המזמינה – אגף א' לפיתוח מקצועי של עובדי הוראה
3.3 השרותים נשוא המכרז – הקמת רשימת מבצעים פדגוגיים של קורסי פיתוח מקצועי מתוקצבים המיועדים לעובדי הוראה - מכרז חוזר
3.4 דרישות סף – הדרישות הבסיסיות המגדירות את המינימום הנדרש על מנת להגיש הצעה, כמפורט בפרק 2 בלבד.
3.5 ערבות ביצוע – ערבות בנקאית או ערבות חברת ביטוח או הוראת הקיזוז (לגבי מוסדות להשכלה גבוהה המתוקצבים ע"י הות"ת) בסכום נקוב או באחוזים מסכום ההתקשרות, כפי שמוגדר בחוזה ההתקשרות, המבטיחה את מילוי התחייבויות הקבלן עפ"י תנאי המכרז, עפ"י הצעתו כפי שאושרה ע"י ועדת המכרזים וחוזה ההתקשרות.

3.6 המציע – כל גוף שהגיש הצעה למכרז.

3.7 הצעה למכרז – תשובת המציע לפנית המשרד הכוללת את כל המידע הנדרש למשרד, מסמכים המעידים על עמידתו בדרישות המכרז, התחייבותו לעמוד בתנאי המכרז, כל זאת עפ"י דרישות המכרז.

3.8 הקבלן/הספק – מציע שהצעתו זכתה במכרז וחתם על הסכם התקשרות עם המשרד.
3.9 לקוח – גוף שהוצג ברשימת הניסיון של המציע ושעימו נערכה התקשרות לקבלת שירות ע"י המציע וצויינו לגביו פרטים מלאים כולל פרטי בעל תפקיד אצל הלקוח ודרכי התקשרות עימו.

3.10 איש הקשר מטעם הלקוח – בעל תפקיד אצל הלקוח שמכיר את השירות שהמציע ציין שסיפק לו או את בעל התפקיד המוצע במסגרת המכרז, לגביו הוא ניתן כאיש קשר. 
3.11 שנה אחרונה – התקופה המתייחסת לשנה קלנדרית אחורה שקדמה למועד האחרון להגשת ההצעות.
3.12 קורס לפיתוח מקצועי (להלן "השתלמות") – רצף של מפגשים בעלי אופי חינוכי, המיועדים לעובדי הוראה שמשכם מינימום 14 שעות לימוד. ההשתלמות מאושרת ע"י האגף לצורך מתן גמולים ואישור דרגות קידום לעובדי הוראה.
3.13 קורס לפיתוח מקצועי לא מתוקצב – קורס היזום ומבוצע ע"י כל גורם חינוכי שהוסמך לכך ע"י האגף ללא מימון ישיר של האגף, המאושר לצבירה לגמול ע"י האגף.
3.14 קורס לפיתוח מקצועי מתוקצב – קורס היזום על ידי המשרד כאשר המשרד מקצה את התקציב הדרוש לכיסוי הוצאות ההשתלמות. הקורס מאושר לצבירה לגמול ע"י האגף.
3.15 הגוף המינהלי– הקבלן המבצע של מכרז "היקפים משתנים מס' 39/12.2016: מתן שירותי ארגון מינהלי לביצוע קורסי פיתוח מקצועי וימי עיון לעובדי הוראה" או כל קבלן שיחליפו.
3.16 מידע (מידע מוגן): נתונים על אישיותו של אדם, צנעת אישיותו, מצב בריאותו, מצבו הכלכלי, הכשרתו המקצועית, דעותיו ואמונתו. 
3.17 מאגר מידע: אוסף נתוני מידע המוחזק באמצעי מגנטי או אופטי (ובכלל זה מחשב) ומיועד לעיבוד ממוחשב.
3.18 נכסי המידע - כל המידע, מאגרי המידע, נתון אחר או ציוד של משרד החינוך אשר משמש לצורך פעילות המאגר ו\או נזק למידע: פגיעה בסודיות, בשלמות וזמינות המידע בבעלותו של משרד החינוך.
3.19 אבטחת מידע - הגנה על סודיות, שלמות וזמינות המידע בבעלותו של משרד החינוך. הגנה על המידע מפני חשיפה, שימוש או העתקה, והכל ללא רשות כדין;
3.20 שלמות מידע - זהות הנתונים במאגר מידע למקור שממנו נשאבו, בלא ששונו, נמסרו או הושמדו ללא רשות כדין.
3.21 סודיות המידע – חשיפת המידע לגורמים לא מורשים.
3.22 זמינות המידע – שמירה על נגישות למידע באופן רציף לצורך הפעלת המכרז.
3.23 אישור אגף א' לפיתוח-מקצועי לעובדי-הוראה: אישור החתום על-ידי מנהל/ת האגף לפיתוח מקצועי לעובדי-הוראה מהשנתיים האחרונות.
4. תיאור הפעילות ותפקידי הגוף המבצע הפדגוגי
4.1 המשרד יוזם, מתכנן ומבצע קורסי פיתוח מקצועי לעובדי הוראה (להלן השתלמויות) בהיקפים ובנושאים מגוונים.
האגף לפיתוח מקצועי לעו"ה מאשר השתלמויות לעובדי הוראה המזכות אותם בגמול השתלמותו בדרגות קידום ומקיים בקרות מינהליות ופדגוגיות על כלל פעולותיו.
פירוט פעילות האגף מוצגת באתר האינטרנט של האגף: 
http://cms.education.gov.il/EducationCMS/UNITS/PituachMiktzoie
4.2 הגופים המבצעים שייכללו ברשימה במסגרת מכרז זה, ויופעלו עפ"י המפורט במכרז זה, יבצעו השתלמויות בכפוף להנחיות מנהל האגף ובתיאום עם הגוף המינהלי המתאם את מכלול הפעילות. 
4.3 מבנה הרשימה ואופן ניהולה
4.3.1 מבנה רשימת מבצעי הקורסים לפיתוח מקצועי
הרשימה מגדירה משבצות תוכן בהם יוכל כל מציע להשתבץ על פי כישוריו, הכשרתו וניסיונו. מבצעים אלו יקראו להן "מבצעים פדגוגיים". 
המשבצות מוגדרות כדלקמן:
· 13 תחומים, כמפורט בהמשך.
· 4 שלבי חינוך
- 
קדם יסודי


- 
יסודי


- 
על יסודי


- 
על תיכוני


· 4 מגזרים
- 
ממלכתי


-
ממלכתי דתי


-
דוברי ערבית


- 
חרדי
4.4 בחירת מבצעים פדגוגיים לקורסים
בחירת מבצעים פדגוגיים לקורסים תיעשה עפ"י השיקולים הבאים:
4.4.1 קדימויות של המשרד לאותה שנה.
4.4.2 איזור גיאוגרפי של המשתלמים.
4.4.3 התאמת המוסד לנושא הקורס הנדרש על פי:
1. קיום בי"ס לחינוך או להכשרת עובדי הוראה.
2. מומחיות המוסד בנושא.
3. ניסיון המוסד בקורסים בנושא ורמת ההצלחה בעבר.
4. התאמה לרמת הגיל (שלב החינוך) כנדרש.
5. סגל מרצים, מנחים ומדריכים מגוון בעל הכשרה וניסיון בנושא.
4.4.4 צרכי המערכת באותה שנה ובאותו איזור, בכפוף למדיניות המשרד והאגף.
4.4.5 מגזרים, שלבי חינוך וסוגי פיקוח שונים.
4.4.6 ניסיון עבודה כללי של המשרד עם אותו מוסד.

4.4.7 קורסי "אופק חדש" ו"עוז לתמורה" לגופים כפי שמופיע בהסכמים הקיבוציים.
מכל מקום מובהר בזאת כי מדובר בהיקפים משתנים ולפיכך ההיקף אינו מוגדר מראש באופן כמותי ויקבע מזמן לזמן בהתאם לצרכים המשתנים של המשרד ולמגבלות התקציב הקיים.
4.5 התחומים המקצועיים של הקורסים
4.5.1 המשרד הגדיר תחומים מרכזיים בהם בכוונתו לרכוש קורסים.
4.5.2 בכל אחד מהתחומים פורטו המקצועות והנושאים רלוונטיים בהם בכוונתו לקיים קורסים, למעט 2 תחומים בהם נדרש הגוף לפרט את הנתון הרלוונטי לתחום.
4.5.3 המשרד רשאי להוסיף ולגרוע תחומי דעת ומקצועות או נושאים על פי שיקול דעתו. 
4.5.4 במסגרת ההצעה נדרש הגוף לסמן את התחום ואת המקצוע או הנושא בו מעוניין לקיים קורסים. ניתן גם לסמן חלק מהנושאים בתחום מסוים.
4.5.5 על הגוף לקחת בחשבון כי ככל שסימן תחום בו מעוניין לבצע קורסים, המשמעות הינה כי הוא או מורי המורים שיופעלו על ידו עומדים באחת או יותר מהדרישות הבאות המתייחסות לתחום:

1. הגוף העביר לפחות 20 קורסים לעו"ה בתחום שסומן על ידו, ב-5 השנים האחרונות.
2. מורי-המורים הם בעלי לפחות תואר שני או במקרה של גוף העונה על הדרישות שבקבוצה ג' שבסעיף 2.3.5 ג' בעלי דירוג לצורכי שכר אקווילנטי לתואר שני הקשורים למקצועות או הנושאים בתחום שסומן על ידו וכל אחד מהם לימד בלפחות 7 קורסים לעו"ה בתחום שסומן על ידו. 
3. מורי-המורים שלימדו בקורסים הם בעלי ניסיון בלפחות 3 שנים ב-5 שנים האחרונות, בעבודה מעשית בתחום: בהוראה בבית-ספר או בביצוע פעילות של ליווי או הדרכה של עובדי הוראה בבית-הספר. 

4.5.6 במקרים בהם גוף מבצע העביר קורס באחד מהנושאים או מקצועות התחום מבלי שעמד בדרישות הנ"ל, ומבלי שיוזם הקורס קיבל אישור מיוחד לכך מאגף א' לפיתוח מקצועי לעו"ה, המשרד רשאי להתייחס לכך במסגרת שיקוליו בבחירה עתידית של מבצע. כמו גם ישקול שלא לשלם בגין ביצוע הקורס שלא עמד בדרישות הנ"ל.
4.5.7 המשרד רשאי להוסיף ולגרוע תחומי דעת ונושאים על פי שיקול דעתו. 
4.5.8 המשרד רשאי מזמן לזמן לפתוח את המאגר לצורך הוספת גופים מומחים בנושאים הקיימים או בנושאים נוספים.
4.5.9 להלן טבלת התחומים והמקצועות או הנושאים:

	מספר
	התחום
	מקצועות או נושאים (רשימה חלקית)

	1. 
	כישורי חיים

	1.1 בטיחות וזהירות בדרכים

	
	
	1.2 תקשורת בין אישית

	
	
	1.3 מניעת אלימות

	
	
	1.4 מניעת שימוש באלכוהול, עישון וסמים

	
	
	1.5 חינוך לבריאות

	
	
	1.6 תוכניות התערבות ומניעה

	
	
	1.7 מיניות ופגיעה מינית

	
	
	1.8 התנהלות ברשת ומניעת מצבי פגיעה

	
	
	1.9 מצבי לחץ, חירום ומשבר

	
	
	1.10 לימודי מגדר

	2. 2
	דרכי הוראה
	2.1 פיתוח מיומנויות הוראה בקבוצות קטנות


	3. 
	
	3.1 פיתוח מיומנויות הוראה במעבדה

	4. 
	
	4.1 שילוב כשירויות לשוניות בהוראה

	5. 
	
	5.1 הוראה בסביבה מתוקשבת

	6. 
	
	6.1 מתודולוגיות הוראה בחינוך מיוחד

	7. 
	
	7.1 מתודולוגיות הוראה לתלמידים מחוננים

	8. 
	
	8.1 חלופות בהערכה

	9. 
	
	9.1 למידה משמעותית

	10. 
	
	10.1 פסיכו-פדגוגיה

	11. 
	
	11.1 מתודיקה של הוראת מקצועות

	12. 3
	חינוך חברתי
	12.1 שיתוף הורים/ עבודה עם הורים כולל הדרכה והנחייה

	
	
	12.2 מעורבות ותרומה לקהילה

	
	
	12.3 מנהיגות נוער צעירה

	
	
	12.4 בתי ספר קהילתיים

	13. 4
	נושאי רוחב בהתנהלות הבית ספרית והכיתתית
 

	13.1 פיתוח הסביבה הלימודית

	
	
	13.2 אקלים בית ספרי

	
	
	13.3 ניהול עצמי של בתי ספר

	
	
	13.4 פיתוח ניהול איכותי

	
	
	13.5 פיתוח צוות בית ספרי כולל שעה פרטנית

	
	
	13.6 ניהול על פי סטנדרטים

	
	
	13.7 פיתוח תכניות לימודים בית ספריות

	
	
	13.8 מנהיגות עובדי הוראה

	
	
	13.9 בעלי תפקידים

	
	
	13.10 הובלת שינוי

	
	
	13.11 שילוב גורמים מתערבים במערכת ביה"ס

	14. 5
	תכני רוחב
	14.1 חינוך לחיים משותפים

	15. 
	
	15.1 התאמת דרכי ההוראה ותכניה להמלצות ועדת ביטון

	16. 
	
	16.1 יהדות

	17. 
	
	17.1 הוראת השואה

	18. 
	אוכלוסיות ייחודיות
	אוכלוסיות כגון: מחוננים, צרכים מיוחדים, לקויי למידה והפרעות קשב, נוער בסיכון, עולים וכדו'

	19. 
	מדידה והערכה
	19.1 תורת המדידה בחינוך

	
	
	19.2 הערכת הישגים לימודיים

	
	
	19.3 בניית מבחנים ומחוונים

	
	
	19.4 פיתוח מדדים להישגים בית ספריים

	
	
	19.5 מדידה והערכה של תוכניות התערבות ומניעה

	
	
	19.6 הערכת פרוייקטים בית ספריים

	20. 
	מקצועות הלימוד בבתי הספר בישראל
	20.1 מקצועות אומנות

	21. 
	
	21.1 מקצועות המדעים ומתמטיקה

	22. 
	
	22.1 מקצועות המורשת

	23. 
	
	23.1 מקצועות חברה ורוח

	24. 
	
	24.1 שפות

	25. 
	
	25.1 חינוך גופני

	26. 
	מיומנויות המאה ה- 21

	27. 
	טכנולוגיה בחינוך (מקצועות טכנולוגיים)

	28. 
	ניהול בתי-ספר
	28.1 למידה משמעותית: חדשנות בהוראה ולמידה, חלופות בהערכה, טכנולוגיה בהוראה, הובלת שיפור פדגוגי, תכנון אסטרטגי, הערכת מורים.

	29. 
	
	29.1 מנהיגות פדגוגית: חזון ויעוד בית הספר, אבחון בית ספרי, מתכנון אסטרטגי לתוכנית עבודה, ממשקים פנים וחוץ בית ספריים, פיתוח הובלת צוות, הערכת מורים, פיתוח מנהיגות ביניים, סגנונות ניהול, טווח המנהיגות השלם

	30. 
	
	30.1 הובלת שינוי פדגוגי בית ספרי: חזון, יעדים, הובלת שינוי, תיאוריות של שינוי, שינוי ארגוני, שינוי ובניית תרבות בית ספרית, ייחודיות בית ספרית

	31. 
	
	31.1 ניהול עצמי: עקרונות הניהול העצמי, ניהול עצמי ותרבות בית ספרית, ניהול עצמי כשינוי ארגוני, ניהול תקציב בית הספר וכו'

	32. 
	ייעוץ
	32.1 רווחה נפשית 

	33. 
	
	33.1 תפיסות וגישות פסיכולוגיות לשרות הייעוץ

	34. 
	
	34.1 הדרכה בייעוץ

	35. 
	
	35.1 מיומנויות ייעוציות

	36. 
	
	36.1 אתיקה בייעוץ

	37. 
	
	37.1 אובדנות

	38. 
	
	38.1 ראיה מערכתית במערכת החינוך

	39. 
	אחר שאינו מופיע ברשימה והוא מותאם למתווה של אגף א' לפיתוח מקצועי לעו"ה.


4.6 הגורמים המעורבים בביצוע קורסי פיתוח מקצועי לעובדי הוראה
4.6.1 אגף א' לפיתוח מקצועי של עו"ה
היחידה במשרד החינוך האחראית על הפעלת מערך הקורסים, פיקוח פדגוגי על מבצעים פדגוגיים של הקורסים ועל האיגום התקציבי. 
4.6.2 ועדת קורסים
ועדה מקצועית של האגף, הבודקת כל פניה לקיום קורס ומאשרת את הבקשה מבחינה מקצועית ומבחינת התאמתה לשלב החינוך, לגוף המבצע ולצרכים בהתאם למדיניות הכוללת של משרד החינוך. בראש הוועדה עומד מנהל האגף.
4.6.3 יוזם קורס
גוף במסגרת המשרד או מחוצה לו, אשר הוסמך ע"י האגף ליזום קורסים בתחומים בהם הוא פועל, ובתנאי שהם מיועדים לעובדי ההוראה בתחום המקצועי/פדגוגי בו עוסק היוזם.
גורמים יוזמים יכולים להיות מהסוגים הבאים:
1. יחידת מטה – יחידה במטה משרד החינוך העוסקת בתחומים ו/או מקצועות מתוך הרשימה שהוגדרה בסעיף 4.5, ברמה ארצית (לדוגמא: אגף חינוך קדם יסודי, אגף שפ"י, מפקחים ארציים וכו').
2. יחידת מחוז – יחידה במחוז משרד החינוך העוסקת בתחומים ו/או מקצועות מתוך הרשימה שהוגדרה בסעיף 4.5 ברמה המחוזית (לדוגמא: פיקוח מחוזי, מרכזי פסג"ה, יחידות הגיל וכו').
3. ביה"ס – בית ספר בעל סמל מוסד המבקש לקיים קורס מקצועי בתחום ו/או מקצוע מהרשימה בסעיף 4.5, בעידוד המפקחים, או ביוזמה עצמית.
4. יוזם נושא – כל אחד מהגורמים הנ"ל, היוזמים קורס בנושא רוחבי או נקודתי, המשלב מספר תחומים ו/או מספר מקצועות, ולעיתים תחומים שאינם מוגדרים ברשימה הנ"ל.
4.6.4 גוף מינהלי
הגוף המינהלי ירכז את תכנית העבודה השנתית והרב שנתית שהוא יקבל מכל יוזמי הקורסים ויערוך בקרה השוואתית שוטפת של תכנית מול ביצוע.
הגוף המינהלי יפעל מול הגופים המבצעים, ירכז את הדיווחים החודשיים, התקופתיים והשנתיים, ירכז את החשבונות המוגשים על ידם, יבדוק את החשבונות מבחינה כמותית וכספית ויעבירם לאישור המשרד ולתשלום על ידו.
בנוסף, הגוף המינהלי מסייע למשרד לנהל את מאגר המרצים אשר משמש בסיס לקורסים המאורגנים על ידי היוזמים ומבוצעים על ידם במסגרת מרכזי פסג"ה (פיתוח סגלי הוראה).
4.6.5 הדרישות מגוף מבצע
גוף מבצע פדגוגי- גוף שנכלל ברשימה בעקבות מכרז זה.
הגוף המבצע יקבל על עצמו לקיים קורסי פיתוח מקצועי בתחום התמחותו בבתי-ספר, במרכזי פסג"ה, במתקניו או במתקנים שישכור בעצמו לצורך ביצוע הקורסים או בכל מתקן ראוי אחר ובלבד שבמידה שנדרש לשלם עבורו, ההוצאה היא על חשבון המבצע. לעניין קורסים מקוונים יש לפעול בהתאם לאמור בסעיף 5.16 במכרז. 
תכנית העבודה של הגוף המבצע תיגזר ממיפוי צרכים ומתוכניות העבודה של המשרד, על יחידותיו השונות (יחידות מטה, מרכזי פסג"ה, מחוזות ועוד) המאושרות ע"י האגף.
הגוף המבצע יפעל על פי תכנית עבודה ידועה ומוגדרת מראש, בהתאם לפעילויות בהן נכלל במסגרת תהליך קבלת ההצעות למכרז זה.
הגוף המבצע יקיים את הקורסים על כל שלביהם, ידווח על סטטוס הקורסים בכל עת ויגיש דו"ח מסכם לכל קורס שערך. 
הגוף המבצע ישמש כמעסיק של כל המרצים ועובדים אחרים הפועלים בשמו, יקשור עמם חוזי העסקה, ישלם את שכרם, ישבצם בעבודה, ויפקח על ביצוע פעילותם. למען הסר ספק, הפיקוח הפדגוגי על ביצוע הקורסים, על התכנים ועל המבצעים הינו בסמכותו הבלעדית של המשרד.
הגוף המבצע יספק למרצים, לעובדיו ולמשתלמים באמצעותו את כל הציוד והאמצעים הדרושים להם לביצוע משימתם ולהשגת מטרות כל קורס במסגרת פרוייקט זה, כפי שנקבע במסגרת הצעתו למכרז.
4.7 מבנה הקורסים המבוצעים על ידי "מבצעים פדגוגיים"


4.7.1 הקורסים יהיו בהיקף שעות מוגדר מראש, המתאים לצבירת גמולי השתלמות, כלומר קורסי פיתוח מקצועי בני 14 שעות, 28 שעות, 30 שעות, 56 שעות, 60 שעות, 112 שעות. 
ההיקפים יקבעו בהתאם לנהלים שמתפרסמים ע"י האגף בכל שנה והאגף רשאי לאשר קורסים בהיקף שעות שונה מהנ"ל על פי צרכים שיעלו מזמן לזמן.
4.7.2 גודל הקבוצה הלומדת יהיה בדרך כלל 20-35 משתלמים. במקרים חריגים ובאישור האגף בלבד יתקיימו קורסים עם מספר משתתפים שונה מראש. כאשר גודל הקבוצה הלומדת ירד ל- 20 משתלמים במהלך ההשתלמות, יש לקבל את אישורו של המפקח על הפיתוח המקצועי להמשך הקורס.
4.7.3 יחידת קורס מינימלית הינה בת 90 דקות לאחריה יש להקצות הפסקה בת 15 דקות ומכאן ניתן להמשיך ביחידות של 90 דקות כל אחת, או יחידות בנות 60 דקות כל אחת, כשלאחריה הפסקות בהתאם: 15 דקות אחרי 90 דקות לימוד ו –10 דקות הפסקה אחרי 60 דקות לימוד.
4.7.4 קורסים ייעודיים ייחודיים
בכל שנה יקבע תקציב לקורסים ייעודיים ייחודיים. פעילות זו תכלול מסגרות לפיתוח-מקצועי שקיבלו אישור מאגף א' להתפתחות מקצועית. התקציב ינתן, בהתאם למסגרת התקציבית העומדת באותה לשנה לרשות האגף ועל-פי קדימויות המשרד להליכי התפתחות מקצועית שעומדים בכל התנאים הבאים:
1. מסגרות למידה בהיקף של לפחות 60 שעות שנמשכות על-פני שנתיים לפחות.
2. בעלות מרכיבים מיוחדים המכילים לצד המליאה ליווי פרטני של עובדי הוראה ומרכיב סדנאי, וזאת בהתאם להיקף הנדרש ממסגרות למידה אלו כפי שיפורסם על-ידי אגף א' לפיתוח מקצועי לעו"ה.
3. בנושאים ובמסגרות למידה אותם הגדיר המשרד ברשימה שתתפרסם מעת לעת כבעלי קדימות בפיתוח-המקצועי.
4. נפתח ביוזמת המשרד בלבד ובהתאם לפנייתו, כאשר היוזמה משותפת ליחידת מטה ולמחוז, בהתאם לצרכים שאותרו על-ידי המחוז ולעקרונות הפדגוגיים אותם הגדירה יחידת המטה.
5. היקפי הקורסים הייעודיים יקבעו בהתאם לנהלים שמתפרסמים על-ידי האגף בכל שנה.

4.7.5 המרצים, המנחים והמדריכים בקורסים יהיו בעלי תואר שני לפחות בתחום אליו שייך הקורס, או מומחים בעלי מקצועות מיוחדים הנוגעים לתחום הנדרש. אישור או דחיית מרצה כמומחה הינה בסמכותו הבלעדית של האגף בלבד. 
4.7.6 הקורסים יועברו בהתאמה מלאה לתוכנית הקורסים שאושרה מראש ע"י המזמין או לשינויים שיאושרו מראש ע"י המזמין. ישמרו כללי הערכת הלומדים ויוקפד על דיווח נוכחות, עבודות בית, מבחנים וציונים שיינתנו למשתלמים.
4.7.7 כל האמצעים כולל: עזרי ההוראה והלמידה, השכפולים והחומרים לרבות חדרי למידה מתאימים, בגודל ובאיכות, טיפול בלומדים (יומן, דפי נוכחות, בדיקת עבודות וכו') יסופקו על ידי המבצעים ועל חשבונם.
4.7.8 מבנה הקורס במקרה של השתלמות מקוונת יהיה זהה למבנה ההשתלמות פנים אל פנים.
4.8 תכנון הקורס וביצועו
בעת תכנון הקורס ובמסגרת התעריף שאושר על ידי המשרד, ייקח המבצע בחשבון את כל הנדרש לביצוע מוצלח ואפקטיבי של הקורס, ימי עיון וכנסים, לרבות: 
4.8.1 תכנון הקורס על פי הפרוט שהוגש לו, תוך הקצאת מומחים לעניין מהתחום הפדגוגי ומתחום הדעת. 
4.8.2 הקצאת אתר מתאים וסביבה לימודית נאותה לקיום הקורס.
4.8.3 תכנון והקצאת עזרי הוראה והמחשה. במידת הצורך על המבצע לספק את כל האמצעים ללמידה מרחוק ותהליכי הוראה מתקדמים. מבצע אשר עובד על פלטפורמה ייעודית משלו צריך לספק את האמצעים כפי שמפורט בנוהל 11 הנמצא בנספח 6 למכרז. מבצע אשר השתמש בפלטפורמות סינכרוניות וא-סינכרוניות של המשרד בתיאום עם יוזם הקורס, מקבל את האמצעים הדרושים מהמשרד.
4.8.4 מתן שירותי מזכירות ומינהלה לקורס בשלב התכנון, בשלב הביצוע ובשלב סיכום הקורס. 
4.8.5 ריכוז הקורס: הקצאת רכז, פיקוח, תיאום מרצים, ניהול יומן הקורס, פתרון בעיות, תיאום עם היוזם. 
4.8.6 בדיקת עבודות המשתלמים ומתן ציונים.  
4.8.7 עריכת מבחני ביניים ומבחני סיכום, בדיקתם וקביעת ציונים. 
4.8.8 עריכת משוב וקבלת חוות דעת מהמשתלמים על איכות הקורס ממכלול ההיבטים הארגוניים, התכניים והפדגוגיים.
4.8.9 תכנון קורס, ימי עיון וכנסים וביצועם, לרבות כל המרכיבים הכלולים בכך, יהיה על-פי הנהלים העדכניים ביותר של אגף א' לפיתוח מקצועי לעו"ה.
4.9 הקצאת מרצים/ מנחים/ מדריכים לקיום הקורסים ע"י מבצעים פדגוגיים
4.9.1 המרצים/מנחים/מדריכים יהיו בעלי תואר שני או במקרה של גוף העונה על הדרישות שבקבוצה ג' בסעיף 2.3.5 ג' בעלי דירוג לצורכי שכר אקווילנטי לתואר שני 
4.9.2 למרות האמור בסעיף לעיל, במקרים מיוחדים יוכל המבצע להקצות בעלי מקצוע מיוחדים המומחים בתחומם, ואשר יש לשלבם כחלק מהמרצים בקורס. האגף רשאי לדחות בחירה של מרצים, על פי שיקול דעתו המקצועי.
4.9.3 בעת הגשת הבקשה הפדגוגית לאישור לפתיחת קורס יש לציין את שמות המרצים המנחים והמדריכים ולקבל את אישור האגף (התהליך מתבצע באתר מנהלת ההשתלמויות של האגף).

4.9.4 כל העובדים, לרבות מרצים, מנחים, עובדי מינהל ועובדים מקצועיים אחרים של המבצע יועסקו ע"י המבצע בלבד והם יהיו עובדיו לכל דבר ועניין. לא יהיו כל יחסי עובד- מעביד בין העובדים לבין המשרד. 
4.10 תהליך העבודה לקיום קורס מתוקצב באמצעות גופים מבצעים
תהליך הבחירה, ההתקשרות, הביצוע והדיווח על קורסים באמצעות מבצעים מפורט בטבלה הבאה. בכל מקום מצוין הגורם האחראי לביצועו של השלב, וזאת בהתאמה לגורמים המשתתפים בביצוע התכנית. 
	האחראי לביצוע
	שלבי משנה
	שלב ראשי

	האגף
הגוף המינהלי
	עפ"י תוצאות מכרז המבצעים תוקם רשימה של מבצעים. הרשימה תמוין לפי תחומים, שכבות גיל ומגזרים.
	1. 
	הקמת רשימת מבצעים ועדכונה
	4.10.1

	האגף
	הרשימה מתחדשת לפי צרכי המשרד על ידי הוספת מבצעים חדשים ו/או הוצאת מבצעים שלא עמדו בדרישות המכרז. הרשימה תפעל במתכונת זו כל זמן שהמשרד יפעיל את נושא הקורסים במתכונת המוצגת במכרז זה. לצורך כך יערך פרסום תקופתי.
	2. 
	
	

	היוזם
	כל יוזם יגיש לגוף המינהלי תוכנית קורסים שנתית, מבוססת על התקציב שאושר לו. 
מוסדות החינוך ובתי הספר יגישו בקשה זו לאחר אישור המפקח הכולל על בית הספר.
	1. 
	תכנית שנתית
	4.10.2

	הגוף המינהלי
	הגוף המינהלי ירכז את התכניות, ירשום אותן ויעבירן לבדיקה מקצועית של האגף. התכניות המוגשות על ידי מוסדות חינוך תועברנה למפקח הפיתוח המקצועי המחוזי לבדיקה מקצועית ולאישור.
כ- 80% מהתוכניות מוגשות לקראת שנת הלימודים (חודשים מאי– יולי), והיתרה במסגרת השינויים בחודשים ינואר-פברואר.
	2. 
	
	

	האגף
	כל התכניות תיבדקנה ותאושרנה מבחינה מקצועית, על-פי התאמתן למדיניות המשרד והאגף, וכן מבחינה תקציבית.
	3. 
	
	

	האגף
	האגף יגבש תכנית שנתית סופית שתיקלט במערכת הבקרה והדיווח של המשרד. 
	4. 
	
	

	הגוף המינהלי
	הגוף המינהלי יעביר לכל יוזם את התכנית הסופית המאושרת לו.
	5. 
	
	

	האגף
הגוף המינהלי
היוזמים
	על פי צרכים המתעוררים במהלך השנה יוזמים יגישו לאגף תכניות קורס בהתאמה לתהליך המתואר לעיל
	
	השלמות ושינויים בתכנית השנתית
	4.10.3

	האגף
הגוף המינהלי
	האגף בסיוע הגוף המינהלי יודיע לכל מבצע אלו תכניות אושרו לו. 
	1. 
	קביעת המבצעים
	4.10.4

	היוזם
המבצע
	היוזם יבוא בדברים עם המבצע לשם סיכום פרטי הקורס הנדון. היוזם יאשר את התכנית הסופית ויעבירה לגוף המינהלי. 
	2. 
	
	

	המשרד
	גוף מבצע אשר לו תוכנית עבודה מאושרת, יחתום על הסכם עם המשרד.
	1. 
	התקשרות לביצוע
	4.10.5

	הגוף המינהלי
	הגוף המינהלי ינהל כרטיס קורס ממוחשב בו תנוהל בקרה על ביצוע הקורס ובדיקת התאמה לתוכנית המאושרת. 
כרטיס זה ישמש למתן פרטים מלאים לרבות בקרה כספית, עמידה בתוכנית וכיו"ב.

	2. 
	
	

	המבצע
	המבצע יקיים את הקורס עפ"י התכנית המאושרת, תוך תיאום שוטף עם היוזם. המבצע ינהל יומן קורסים במתכונת שתיקבע על ידי האגף.
	1. 
	ביצוע הקורס
	4.10.6

	היוזמים
	ניתן להגיש בקשה לאגף א' להתפתחות מקצועית לקיום קורסי פיתוח מקצועי העונים על סעיף ג' בסעיף 4.7.4
	2. 
	
	

	המבצע
	מידי תקופה יגיש המבצע חשבון ביניים הכולל את התמורה המגיעה לו עפ"י הסכם המסגרת המצורף בנספח 3, עפ"י הזמנה ועפ"י כמות העבודה שבוצעה. 
לחשבון יצורף דו"ח ביצוע תקופתי מפורט ומצטבר, המציג את כמות השעות שבוצעה בהתאם לאישור הפדגוגי שניתן לכל קורס ואת כמות השעות שבוצעה במסגרת תוכנית הפיתוח-המקצועי וההכשרה לסגל המרצים של המבצע.
מספר חשבונות הביניים יסוכם עם הגוף המינהלי על פי הנחיות האגף וייכלל בנספח התקציבי של כל הזמנה. 
	3. 
	
	

	הגוף המינהלי
	הגוף המינהלי יבדוק את החשבון ואת הדו"ח בהשוואה להסכם המסגרת ולתכנית. בכל מקרה של אי התאמה יוחזר החשבון לתיקון ולהתאמה.
	4. 
	
	

	הגוף המינהלי
	הסכום המצטבר של חשבונות הביניים לא יעלה על 80% מהסכום הכולל בגין הקורס
	5. 
	
	

	הגוף המינהלי
	הגוף המינהלי ירכז את החשבונות המאושרים בדרישת תשלום הכוללת את כל החשבונות השייכים לאותו המבצע ויעבירם לאגף בצרוף דו"ח תקציבי.
	6. 
	
	

	אגף
	התשלומים למבצעים יוכנו ע"י האגף ויבוצעו ע"י חשבות המשרד.
	7. 
	
	

	הגוף המינהלי
יוזם
	הגוף המינהלי ירכז את הנתונים המתקבלים בדו"חות הביניים, יבצע מעקב שוטף אחר הקורס בתיאום עם היוזם, יבצע בקרה תקציבית שוטפת וידווח לאגף וליוזם.
	8. 
	
	


	האחראי לביצוע
	שלבי משנה
	שלב ראשי

	מבצע
	בתום הקורס יגיש המבצע דו"ח מסכם, הכולל את כל פרטי הקורס, רשימה סופית של משתתפים שעמדו בכל הדרישות לגוף המינהלי, לאגף וליוזם.
	1. 
	דו"ח מסכם
	4.10.7

	מבצע
	לדו"ח המסכם יצורף חשבון סופי הכולל את יתרת התשלום המגיע למבצע, בהתאמה לתכנית העבודה, להזמנה ולהסכם המסגרת.
	2. 
	
	

	הגוף המינהלי
	הגוף המינהלי יבדוק את החשבון ואת הדו"ח בהשוואה להסכם המסגרת ולתוכנית העבודה.
	3. 
	
	

	האגף
	מפקח הפיתוח המקצועי של האגף יעביר לגוף המינהלי בסוף כל קורס חוות דעת.
	4. 
	
	

	הגוף המינהלי
	הגוף המינהלי ירכז את החשבונות המאושרים בדרישת תשלום ויעבירם לאגף לאישור ולתשלום על ידי חשבות המשרד.
	5. 
	
	

	הגוף המינהלי
	הגוף המינהלי יקלוט את הערות המבצע, המפקח, היוזם והציונים, יסגור את כרטיס הקורס הממוחשב, כך שניתן יהיה לעשות בו שימוש סטטיסטי ואחר בעתיד.
	6. 
	
	

	הגוף המינהלי
	הגוף המינהלי ידווח על תוצאות הקורס שהסתיים, על בסיס כל המידע הכלול במערכת שלו, לרבות: שעות מרצים, ימי פעילות, עמידה בתכנית, משתתפים וכו'. הדו"ח יועבר למבצע ולאגף.
	7. 
	
	

	הגוף המינהלי
	הגוף המינהלי ירכז את כל הפעולות שבוצעו ע"י המבצעים, בחתכים שונים (יוזמים, מבצעים, תחומי דעת וכו'), הן ברמת המידע הכמותי והן ברמה התקציבית.
	
	סיכום שנה
	4.10.8

	משרד
קבלן בקרה
	ביצוע בקרות על תהליכי ביצוע הקורסים ע"י המשרד או מי מטעמו.
	1. 
	תהליך הבקרה
	4.10.9

	
	המשרד רשאי להשתמש בתוצאות הבקרה בבחירה עתידית של המבצע וכן כדרישה לשינוי ולשיפור תהליכי עבודה אצל המבצע.
	2. 
	
	


4.11 פיתוח מקצועי של סגל מורי מורים שיועסקו על ידי הגוף המבצע
4.11.1 על הגוף המבצע לבצע פיתוח מקצועי לכל מורי המורים שיועסקו על ידו במהלך כל שנת פעילות.
4.11.2 הכשרה של מורי מורים חדשים
1. ככל שהגוף המבצע יעסיק במהלך השנה מורי מורים חדשים שלא לימדו בעבר בקורסים לעובדי הוראה המאושרים על-ידי האגף לפיתוח מקצועי עליו להכשירם לקראת כל קורס.
2. הכשרתם של מורי מורים חדשים תתבצע לקראת כל שנת לימודים חדשה, ולא יאוחר מ-7 ימים לפני פתיחת קורס בהם אמורים להשתלב מורי המורים החדשים.
3. על הגוף המבצע להכין תוכנית מפורטת להכשרת מורי מורים חדשים שתועבר לאישור האגף עד סוף חודש ספטמבר בכל שנת פעילות ולפני ביצועה. התוכנית תועבר על גבי הטבלה שבנספח 4. 
4. משך ההכשרה למורי המורים החדשים יהיה לפחות 20 שעות.
5. על הגוף המבצע לדווח לאגף בסוף כל שנת פעילות, לפי קבלת התשלום האחרון, על ביצוע ההכשרות והפיתוח המקצועי על גבי הטפסים המצורפים בנספח 5.
4.11.3 פיתוח מקצועי לסגל מורי מורים של הגוף המבצע
1. הפיתוח המקצועי של כל סגל יתבצע מהלך כל שנת הפעילות של הגוף המבצע.
2. הפיתוח המקצועי יהיה בהיקף של לפחות 30 שעות בשנה.
3. הפעילות תתבצע במהלך השנה ותועבר לאישור האגף לפני סוף חודש ספטמבר בכל שנת פעילות ולפני ביצועה. התוכנית תועבר על גבי הטבלה שבנספח 5. 
4. תכני הלימוד יהיו לבחירת המבצע ועל-פי הנושאים שימצאו רלוונטיים ביותר לצרכיו. נושאים לדוגמא: 
(1) חיבור בין ידע אקדמי עדכני לידע פרקטי

(2) עדכון בקדימויות המשרד

(3) הוראת מבוגרים

(4) למידה משמעותית/תפקודי לומד
(5) כללה והמשגה של ידע שדה
(6) שילוב מיומנויות תקשוב בהוראה
(7) שגרות וסדירויות בית ספריות המקדמות הטמעה ויישום של ידע חדש.
4.11.4 על הגוף המבצע לדווח לאגף בסוף כל שנת פעילות, לפי קבלת התשלום האחרון, על ביצוע ההכשרות והפיתוח המקצועי על גבי הטפסים המצורפים בנספח 5.
4.11.5 כל פעולות הפיתוח המקצועי יבוצעו על ידי הגוף המבצע ועל חשבונו. לא ישולם כל תשלום נוסף לגוף המבצע בגין ביצוע ההכשרות והפיתוח המקצועי.
4.11.6 על הגוף המבצע לשלם לכל מורי המורים שהשתתפו בהכשרות ובפיתוח המקצועי על פי כל דין.
4.11.7 גוף מבצע אשר לא יציג דו"ח ביצוע על קיום התוכנית שאושרה, המשרד יהיה רשאי לצמצם את פעילותו בשנים הבאות במסגרת מכרז זה או לסיים את ההתקשרות עמו. בנוסף, נתון זה יילקח בחשבון במכרז עתידי לבחירת מבצעים פדגוגיים למאגר. 
4.12 מערכת ממוחשבת חדשה
המשרד מתעתד להפעיל מערכת ממוחשבת חדשה שתכלול את ניהול הקורסים לפיתוח-מקצועי, ניהול היומנים, הזנת בקשות תקציביות, קטלוג קורסים אינטרנטי ועוד.
מטרת המערכת לשפר את השירות לעובדי-הוראה הן מבחינת שקיפות והן מבחינת קיצור הליכי אישור הגמול. 
עלות פיתוח הממשקים למערכת תהיה על הגוף המבצע. מבצע אשר לא יוכל להתאים את עצמו לתנאים שיפורסמו, המשרד רשאי יהיה לגרוע אותו מהרשימה.
4.13 לוח זמנים וזמן תגובה
הגוף המבצע מחויב לעמוד בלוחות הזמנים הנדרשים בשלבים השונים, לרבות: 
4.13.1 תגובה מיידית לפניה של יוזם לצורך תיאום, תכנון פדגוגי, הכנת חומרים, הקצאת מרצים ואמצעים לקיומו המוצלח של כל קורס. 
4.13.2 דיווח מיידי ליוזם ולגוף המינהלי על כל שיבוש בלוח הזמנים של הקורס. 
4.13.3 דיווח מיידי על כל נושא הנדרש על הגוף המינהלי או האגף או היוזם. 
4.13.4 משלוח דו"ח תקופתי וחשבון תקופתי. 
4.13.5 העברת יומן ההשתתפות עם כל הפרטים הנדרשים, תוך 14 ימים קלנדריים מתום קורס ללא ציון, או בקורס עם ציון לאחר הגשת עבודות גמר של משתלמים תוך 40 ימים קלנדריים מתום הקורס.
4.13.6 לאחר הגשת יומן השתתפות, יש לבצע בדיקת עבודות של חריגים, אשר ניתן להם אישור על-ידי המפקחת על הפיתוח-המקצועי להגשה מאוחרת של עבודת סיום הקורס, תוך 21 ימים קלנדריים ממועד קבלת העבודה. הארכת העבודה המקסימאלית שתאושר לחריגים על-ידי הפיקוח הינה ל- 90 ימים קלנדריים ממועד סיום הקורס. 
4.14 גביית כספים מהמשתלמים
מבצע העונה על הגדרה א' בסעיף 2.3.5 לא יגבה כל תשלום שהוא מהלומדים בגין השתתפותם בקורס הכלול במכרז זה, למעט דמי רישום בסך 65 ₪ כולל מע"מ לכל שעה שנתית אחת, ולא יותר מ- 8 שעות שנתיות, ולמעט קורסים ייעודיים כפי שהוגדרו בסעיף 4.7.4.

מבצעים הכלולים בקבוצה ב' ובקבוצה ג' בסעיף 2.3.5 אינם רשאים לגבות תשלום כלשהו מהמשתלמים לרבות דמי רישום.
4.15 דיווח
המבצע אחראי לדווח לגורם המתאים במשרד בכל שלב של הקורס, כמוגדר בתהליך העבודה. 
הדיווח יהיה במתכונת שתוגדר ע"י האגף באמצעות הגוף המינהלי, בין אם בדו"ח מודפס ובין אם במדיה מגנטית. 
המשרד רשאי לדרוש שינויים ו/או הרחבות בנושא הדיווח במסגרת המידע הקיים בכל הקורסים, והמבצע יגיש דו"חות אלו ללא כל תמורה כספית נוספת. 
4.16 ניירת ומסמכים
הקבלן הזוכה במכרז זה מנוע מלהשתמש בלוגו שלו על גבי ניירת הנוגעת למכרז זה. מבנה כותרת המסמכים תהיה במתכונת הבאה:

מאגר מבצעים פדגוגיים של קורסי פיתוח מקצועי מתוקצבים לעובדי הוראה
הפרוייקט מבוצע ע"י ________ עפ"י מכרז מס' _________
הפרוייקט מבוצע עבור אגף א' לפיתוח מקצועי של עו"ה, משרד החינוך.
4.17 היקף הקורסים
עפ"י נתוני שנת הלימודים תשע"ז, היה היקף הקורסים כדלקמן: 
	
	קורסים מתוקצבים
מבוצעים ע"י גופים פדגוגיים מבצעים
	קורסים מתוקצבים
מבוצעים ע"י הגוף המינהלי

	סה"כ לומדים:
	100,000
	150,000

	סה"כ קורסים:
	4,000
	7,100

	סה"כ שעות קורס:
	120,000
	209,000


נתונים אלו מתייחסים לתשע"ז בלבד, ואין המשרד מתחייב לקיים קורסים בהיקף זהה או דומה לו. כאמור לעיל, מדובר בשירות בהיקפים משתנים ולפיכך ההיקף הכמותי אינו מוגדר מראש ויקבע מזמן לזמן בהתאם לצרכי המשתנים של המשרד ובמגבלות התקציב הקיים.
הערה:
על המציע לקחת בחשבון, כי 80% מהפניות לקיום השתלמויות מתוקצבות מגיעות בחודשים מאי– אוגוסט לקראת שנת הלימודים החדשה. 
על הקבלן להיערך למתן פתרון לעומס זה, על מנת לאפשר פתיחת השתלמויות בתחילת שנת הלימודים.

5. כח האדם של הקבלן והאמצעים הנדרשים לביצוע המכרז

5.1 לשם הפעלת הפרוייקט יפעל הקבלן ממשרדיו הוא, תוך איתור, גיוס והצבת כוח האדם והאמצעים הבאים, על ידו ועל חשבונו בהיקף ובדרישות המפורטים להלן.

5.2 עובדי הקבלן מנועים מלשבת במשרדי המשרד ו/או מלהשתמש בציוד ואמצעים של המשרד ו/או מלהשתמש בנייר רשמי של המשרד ו/או לחתום על מסמכים בשם המשרד ו/או להשתמש בתארים השמורים לעובדי המשרד. לפיכך, על הקבלן להקצות מקום עבודה לכל העובדים מטעמו בפרוייקט זה, ולספק להם את כל הציוד והאמצעים לביצוע עבודתם בשלמות, כנדרש במכרז.

5.3 המשרד רשאי לבחון מראש את התאמתו של כל עובד מבחינה מקצועית לדרישות המכרז.
ככל שיתברר שכח האדם המוצע, של המציע הזוכה, אינו עומד בדרישות המכרז יחוייב הקבלן להחליף את העובד המוצע בעובד העונה לדרישות המכרז והמתאים לביצוע התפקיד.

המשרד יבדוק התאמתו של כל עובד כזה לדרישות המכרז.

5.4 במידה שבמהלך ההתקשרות תתברר אי התאמה של אחד מעובדי הקבלן הפועלים במסגרת מכרז זה רשאי המשרד לדרוש את החלפתו ועל הקבלן יהיה להחליף עובד זה בתוך 14 יום ממועד הודעת המשרד על כך, בעובד העונה לדרישות במכרז זה.

5.5 הקבלן מחוייב להפעיל את הפרוייקט באמצעות אותו הצוות המוצג בהצעתו. 

5.6 במידה שהמשרד מבקש להחליף עובד או שהקבלן מבקש להחליף עובד שהוצג בהצעה, לשמש כבעל תפקיד בפרוייקט, הקבלן יידרש להגיש בקשה בכתב להחלפת העובד מבעוד מועד וזאת טרם ביצוע ההחלפה בפועל. 

הבקשה תוגש על גבי אותם טפסים שבחוברת ההצעה המתייחסים לתפקיד בו מבקש הקבלן להחליף את העובד, בצירוף המסמכים הנדרשים בחוברת ההצעה, המתייחסים לעובד המחליף.
הבקשה תוגש ליחידה במשרד עימה התקשר הקבלן, ולאחר בדיקתה הבקשה תובא לאישור וועדת המכרזים.

למען הסר ספק, הגוף המוסמך במשרד לאשר את ההחלפה של העובד הוא וועדת המכרזים.

כמו כן, על הקבלן להקפיד שהעובד המוצע יעמוד במלוא דרישות המכרז ולכל הפחות בציון שקיבל העובד אותו מבקשים להחליף.
5.7 הקבלן יעסיק ויחתום על חוזה העסקה עם כל עובד ויהיה אחראי לפעילותו השוטפת.

5.8 מובהר בזה כי לא ניתן להציג בהצעה בעל תפקיד שהינו עובד מדינה. 
איסור זה חל גם לגבי בעלי התפקידים שהספק לא נדרש להציגם בהצעתו אך נדרש להעסיקם במסגרת ההתקשרות. מכל מקום מובהר בזאת כי הספק לא יוכל להעסיקם אלא אם כן קיבלו אלה (בעלי תפקידים שלא נדרש להציג בהצעה) מראש וטרם העסקתם היתר בכתב להעסקה פרטית מהגורם המוסמך במשרד.

5.9 על הקבלן להפעיל מערכת כוח אדם ומערכת שכר עבור עובדיו, בהיותו המעסיק הישיר והבלעדי של עובדים אלו. מערכת זו תהיה מערכת מבקרת ומשלמת.
5.10 למען הסר ספק מוצהר ומוסכם כי היחסים בין הקבלן ובין הממשלה אינם יוצרים יחסי עובד-מעביד והמציע מצהיר בזה כי לא תהינה לו או למועסקים על ידו כל זכויות של עובדים המועסקים ע"י הממשלה, לרבות בגין הפסקת ביצוע העבודה.

כל הוצאות גיוס כח האדם והפעלתו יהיו על ידי הקבלן ועל חשבונו.

5.11 הקפדה על דיני העבודה במדינת ישראל

הקבלן מתחייב לשלם את שכרם של עובדיו תוך הקפדה יתרה על חוקי המגן המסדירים את תנאי העסקתם של העובדים במדינת ישראל, לרבות הסכמים קיבוציים כלליים לגביהם ניתן צו הרחבה לכלל העובדים במשק. בכלל זה מתחייב הקבלן לפעול עפ"י חוקי ההעסקה המפורטים בנספח 7 למכרז, וכל חקיקת מגן אחרת, כל דין הנוגע להעסקת עובדים לרבות עובדים זרים, צווי הרחב והסכמי עבודה קיבוציים ככל שאינה מופיעה בנספח זה. 

5.12 הקבלן מתחייב לידע את כל עובדיו על מלוא זכויותיהם בעניין כאמור לעיל. לצורך כך יכין נוסח של דף מידע שלו הכולל את המידע הנדרש, ואשר ימסר ע"י הקבלן לכל עובדיו, לפני תחילת העסקתם על ידו בפרוייקט. כן מתחייב הקבלן לצרף דף המידע לכל חוזה העסקה עם עובדיו בפרוייקט. בדף המידע אף יובהר לכל עובד כי אינו רשאי לותר על זכות מהזכויות הנ"ל.

5.13 מובהר בזה כי המשרד רשאי, בכל עת, לבדוק את המערכת התקציבית והנהלת החשבונות של הקבלן, על מנת להבטיח קיומם של כל התחייבויות הקבלן בכל הקשור למכרז זה, ובכלל זה בכל הקשור לשמירה על כללי ההעסקה כאמור לעיל. על הקבלן להעמיד לרשותו ולעיונו של המשרד ו/או כל נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו. ככל שיתגלה מהבדיקות שהקבלן לא ביצע חובה מחובותיו כאמור לעיל, לרבות לענין המבנה לשמירת נתונים, המשרד יהא רשאי להפסיק עימו את ההתקשרות ו/או לחייבו בתשלום פיצוי מוסכם בהיקף שלא יפחת מעלות המרכיב לגביו חרג לאורך כל תקופת החריגה ועד לסכום המגיע לפי 5 מהסכום. מובן כי אין באמור לעיל כדי לפגוע בכל זכות העומדת למשרד עפ"י כל דין ו/או עפ"י המכרז וההסכם.
5.14 כח האדם לביצוע הפרוייקט

5.14.1 מנהל פדגוגי
על הקבלן להעסיק מנהל פדגוגי שיהיה אקדמאי, בעל ניסיון של 5 שנים אחרונות לפחות בניהול ופיתוח קורסים למבוגרים והמועסק ע"י המציע לפחות ב- 12 חודשים שקדמו למועד הגשת ההצעה.

במקרה של גוף העונה על הדרישות שבקבוצה ג' שבסעיף 2.3.5 ג' מנהל פדגוגי המוצע יוכל להיות בעל דירוג לצורכי שכר אקווילנטי לתואר שני.
5.14.2 מינהלן

על הקבלן להעסיק מינהלן שיהיה אקדמאי, בעל ניסיון של 3 שנים בתוך 5 שנים אחרונות לפחות בניהול פרוייקט הכולל העסקת וניהול כח אדם, ניהול מערכות תקציביות וניהול דווח בקרה על פעולות וזאת בהיקף של 2,000,000 ש"ח לשנה.

במקרה של גוף העונה על הדרישות שבקבוצה ג' שבסעיף 2.3.5 ג' המינהלן המוצע יוכל להיות בעל דירוג לצורכי שכר אקווילנטי לתואר ראשון.

5.14.3 צוות מקצועי מהתחום המקצועי
במסגרת ההתקשרות הקבלן יידרש להפעיל צוות מרצים, מנחים ואנשי מקצוע מתוך סגל העובדים הקבוע ו/או עובדים חיצוניים, מומחים בתחום המקצועי המוגדר בסעיף 4.5, בו מתקיים הקורס. 
צוות זה יתכנן את הקורס ביחד עם היוזם עד לאישורו, ילווה את הקורס בכל משכו וימליץ על שינויים לפי צורך. הצוות יסכם את הקורס ויגיש חוות דעת לגבי מחזורים נוספים. 
5.14.4 עובדי מינהל

הקבלן יפעיל, לצרכיו הוא, על חשבונו, עובדי מינהלה, לוגיסטיקה, מזכירות קליטת נתונים, עיבוד נתונים על מנת לספק בשלמות את התפוקות הנדרשות במכרז, בלוחות הזמנים הנדרשים.
5.15 משרדים/אתרי עבודה
על הקבלן להקצות על חשבונו אתר עבודה פעיל לצורך ביצוע הפעילות במסגרת פרוייקט זה.

אתר העבודה הנ"ל יכלול את כל הכלים והאמצעים הנדרשים לצורך ביצוע מלא ושלם של הפעילות.

5.16 אתרים לביצוע הקורסים ע"י מבצעים פדגוגיים של הקורס
ביצוע הקורס יהיה במתקן/קמפוס של המבצע או באתרים אחרים שבשליטתו ברחבי הארץ או במתקנים של המשרד או במתקנים שנמסרו לשימושו של המשרד. יוזם הקורס הוא שיחליט על מקום ביצוע הקורס. 
כל פעילות אחרת שנדרשת במסגרת מכרז זה, לרוב התכנון וההכנות לקורס, בדיקת עבודות וניהול יומן תתבצע באתר של הקבלן.

אתר הקבלן יהווה כתובת לפניות המשתלמים בכל עניין. 
במידה והקורס עצמו יידרש באיזור גיאוגרפי מרוחק מהקמפוס הקבוע, יבצע את הקורס באתרים מרוחקים, ובתנאי שהאתר יימצא מתאים לקיומו של הקורס, ויאושר מראש ע"י האגף. בכל מקרה, שכירת האתר וקיום הקורס יהיו על חשבון המבצע. 
ככל שהתקיימו קורסים במתכונת של למידה מרחוק, יש לעמוד בכל התנאים המפורסמים בנוהל 11- פיתוח מקצועי מקוון בגישת למידה מרחוק כמפורט בנספח 6 .

5.17 תשתית ממוחשבת

הקבלן נדרש להפעיל מערכת ממוחשבת פנימית לצורך ניהול ותפעול הפרוייקט, המאפשרת הפקת נתונים והעברתם למערכות המשרד בפעילויות הבאות:
1. ניהול מאגר המידע על נושאי הפעילות במכרז.
2. מעקב אחר ביצוע תוכניות הפעילות.
3. הפקת דוחות ביצוע (דו"ח סיכום שנתי, דו"ח חודשי וכו') וכל דו"ח שיידרש ע"י המשרד ברמות של דו"ח תקופתי, דו"ח אירועים מיוחדים.
4. חובה על הקבלן להעביר העתק של היישום הממוחשב מיד לאחר הפעלתו וכן להעביר עותק מעודכן בכל עת בו הקבלן מבצע שינוי כלשהו.
בנוסף, יעביר הקבלן למשרד את כל המידע שנצבר במערכות שלו בכל הנוגע לפרוייקט זה וזאת בכל עת שיידרש לכך ע"י המשרד.
5. חל איסור לשמור במערכת הממוחשבת מידע אישי על עובדי ההוראה ו\או מידע מוגן.
5.18 כל הוצאות השכירות, הציוד, התפעול וכל הוצאה אחרת הקשורה במתן השרות יהיו על חשבון הקבלן.
6. פיצוי מוסכם
6.1 מבלי לגרוע מהאמור במכרז, בכל מקרה בו לא יבצע הקבלן את הפעילות כנדרש ובאיכות הנדרשת או יפר הקבלן את הוראות מסמכי המכרז, עפ"י המפורט להלן המשרד רשאי לדרוש את הפיצוי המוסכם והקבלן יהיה מחויב בתשלום פיצוי מוסכם.
6.2 האירועים לגביהם תישקל הטלת פיצוי מוסכם:
	אירוע
	פיצוי מוסכם

	1. 
	הפעלת תכנית בלי אישור מיוזם וממפקח הפיתוח המקצועי של המשרד
	5,000 ₪ לאירוע

	2. 
	שינוי בתכנית ו/או במרצים בלי אישור היוזם
	3,000 ₪ לאירוע

	3. 
	איחור בהגשת יומן – מעל 14 ימים קלנדריים, או 40 ימים קלנדריים מסיום הקורס, על פי העניין
	1,000 ₪ ליום עבודה


6.3 המשרד יהא זכאי לנכות את סכום הפיצויים המוסכמים הנקובים מכל תשלום שיגיע לקבלן או לגבותם בכל דרך חוקית אחרת. 

6.4 תשלום הפיצויים או ניכויים מסכומים המגיעים לקבלן לא ישחררו את הקבלן מהתחייבויותיו על פי מסמכי המכרז. 

6.5 הקבלן אינו רשאי לגרוע סכום הפיצוי המוסכם משכר עובדיו.

6.6 אין האמור בא לפגוע בכל זכות אחרת שהמשרד זכאי לה לפי מכרז זה ועל פי כל דין. 

7. זכויות יוצרים
כל זכויות היוצרים על התכניות, הספרות, התוכנות, היישומים הממוחשבים, (למעט מקרים הנכללים בסעיף 7.6 להלן) וכל חומר אחר אשר יעשה בו שימוש ו/או יפותח, ירכש או יותאם ע"י קבלן לצורך פרוייקט זה, יהיו רכושה של המדינה והקבלן מתחייב לפעול כדלקמן:

7.1 הקבלן לא יהיה רשאי להשתמש בתוכניות, תוכנות ובכל חומר שהוכן על ידו לצרכי ההסכם, לצרכיו הפנימיים או לצרכי עבודות אחרות, אלא אם כן קיבל אישור בכתב מראש מהמשרד.

7.2 הקבלן אינו רשאי לציין את זהותו על גבי דפי המידע. נושא זה כולל: סמלים של הקבלן, שמו וכל אזכור אחר המזהה אותו.

7.3 הקבלן לא יעביר את המסמכים שהכין במסגרת חובותיו עפ"י מכרז זה ו/או חלק מהם לאחר, לא יתיר רשות הדפסה ו/או הוצאה לאור ולא יפרסם את המסמכים בכל צורה שהיא.

7.4 הקבלן מצהיר כי לא הפר/יפר כל זכות יוצרים ו/או פטנט ו/או סוד מסחרי ו/או מידע כלשהו במהלך ביצוע התחייבויות עפ"י מכרז זה.

הוגשה תביעה נגד המשרד לפיה חומר מסויים כלשהו, אשר המשרד יעשה בו שימוש לפי מכרז זה, מפר זכויות יוצרים מתחייב הקבלן לשפות את המשרד עם דרישה ראשונה, בגין כל הסכומים שיחוייב לשלם בגין התביעה האמורה, וכן להחליף על חשבונו את החומר המפר בחומר אחר שאינו מפר.
7.5 במידה שהקבלן משתמש בחומרים של בעלי זכויות אחרים לצורך הפעלת המכרז ותוכניות העבודה שלו, עליו לקבל היתר לשימוש בחומרים אלו מבעלי זכויות היוצרים.

אם ההיתר כרוך בתשלום, יבצע זאת הקבלן על חשבונו.

7.6 בכל מקרה בו הקבלן מציע תכנית ייחודית מטעמו הקבלן ידאג להיות בעל זכויות היוצרים לצורך הפעלת הפרוייקט. במקרה זה זכויות היוצרים תשארנה בידי הקבלן.
במקרה והקבלן טוען לזכויות יוצרים לתכנית עליו להודיע על כך בכתב ומראש למשרד. אם התכנית מוצעת במסגרת הצעתו למכרז זה עליו להודיע על כך במסגרת מסמכי המכרז.
המשרד יהיה רשאי לדרוש הכנסת שינויים והתאמות במסגרת הפרוייקט. במקרה זה יעביר הקבלן את הזכויות על התוכניות המתאימות, לידי המשרד.
7.7 בתום ההתקשרות או מיד עם דרישה ראשונה של המשרד בכתב, יעביר הקבלן את כל התוכניות, התוכנות, יישומים ממוחשבים וכל חומר שבידו או בידי עובדיו, עובדים וכל קבלן שירותים אחר, המועסקים במסגרת הפרוייקט, לידי המשרד.

7.8 הקבלן יידרש לעגן את זכויות המדינה, משרד החינוך, בהתקשרויות החוזיות שלו עם עובדיו, כותבי התוכניות וקבלנים שיופעלו על ידו לביצוע השירותים נושא מכרז זה.
8. שמירת סודיות
8.1 הקבלן מתחייב לשמור בסוד ידיעות ומידע שיגיעו אליו עקב ביצוע מכרז זה.

במסגרת זו כלולים בין היתר: דו"חות, טפסים, מדיה מגנטית או כל מידע לגבי מערכות המידע ומרשם של מערכת החינוך, מועדי ביקורת ותוצאותיה וכל מידע אחר שהגיע אליו במסגרת ביצוע השרותים עפ"י המכרז. 
8.2 הקבלן מתחייב לשמור בסוד ידיעות שתגענה אליו עקב ביצוע מכרז זה וללא הרשאה מהמזמין, לא ימסור הקבלן ידיעה כאמור לאדם שלא יהיה מוסמך לקבלה. לעניין זה, יחולו על הקבלן הוראות סעיפים 118 ו- 119 לחוק העונשין תשל"ז 1977. הקבלן מתחייב להחתים את כל עובדיו והמועסקים על ידיו לצרכי מכרז זה על התחייבות לשמירת סודיות.

8.3 הקבלן ימנע גישה למערכות המחשב שברשותו, או המשרתות אותו לצורך מכרז זה, ממי שאינו שותף למכרז או ממי שאינו מוסמך לעיין בחומר או במידע המאוחסן במחשב, או ממי שלא חתם על התחייבות לשמירת סודיות. 

8.4 הקבלן יעסיק רק עובדים העונים על ההנחיות  לשמירת סודיות שיוגדרו ע"י המשרד. 

8.5 הקבלן לא ימסור ידיעה או מידע לאדם שלא יהיה מוסמך לקבלה ללא הרשאה מהמשרד. 

8.6 הקבלן יחתום על הצהרה למחויבות שמירת סודיות וכן יחתים את כל עובדיו והמועסקים על ידו לצורך מכרז זה, על התחייבות לשמור סודיות.
8.7 הקבלן יחזיר למשרד כל חומר שימסר לו בהקשר לפעילות זו בכל עת שידרש לכך.

8.8 על פי דרישת המזמין יציג הקבלן למשרד אמצעי האבטחה שנקט לאבטחת הנתונים ו/או המידע המצויים ברשותו במסגרת מכרז זה. הקבלן ידאג למנוע גישה למערכות המחשב שלו, או המשרתות אותו לצרכי פרוייקט זה, ממי שאינו שותף לפרוייקט, לא מוסמך לעיין בחומר או במידע המאוחסן במחשב, או שלא חתם על התחייבות לשמירת סודיות ואבטחת מידע.

9. הדרישות לאבטחת מידע
9.1 אופי הפעילות משרד החינוך מחייב דגש מיוחד בנושא אבטחת המידע.
9.2 משרד החינוך רואה חשיבות רבה במימוש שיטתי ויעיל של היבטי אבטחת המידע במערכות השונות, ובכלל זה היבטים הקשורים הגנה על מידע ולחוק הגנת הפרטיות התשמ"א-1981.
9.3 במסגרת הפעילות הקבלן נחשף לנתונים רבים המשמשים את הקבלן לצורך עבודתו במכרז זה. 
9.4 הנתונים מתקבלים או מופקים ע"י הקבלן באמצעות מערכות המידע של משרד החינוך או באמצעות מערכות המידע המופעלות ע"י הקבלן במסגרת המכרז.

9.5 על הקבלן לפעול במסגרת המכרז על פי דרישות של הרשות למשפט טכנולוגיה ומידע (רמו"ט) מס' 2/2011 – "שימוש בשירותי מיקור חוץ (outsourcing) לעיבוד מידע אישי" המופיעות באתר שכתובתו: 
www.justice.gov.il/
9.6 עמידת הקבלן בכל הדרישות וההנחיות לשביעות רצון תאפשר את תחילת ביצוע הפעילות במכרז. כל עיכוב שנוצר כתוצאה מאי מוכנות הקבלן או אי עמידה בדרישות וההנחיות, המשרד ישקול את ביטול ההתקשרות עם הקבלן וכן כל תרופה העומדת למשרד עפ"י כל דין ועפ"י המכרז.
9.7 חל איסור מוחלט על הקבלן לאסוף מידע בדרכים בלתי חוקיות או לעשות שימוש במאגר מידע בלתי חוקיים.
9.8 על הקבלן חל איסור להעביר לצד ג' כלשהו מידע שיקבל במסגרת ההתקשרות במכרז זה או לעשות כל שימוש במידע שאליו נחשף אגב ביצוע מכרז זה, לכל מטרה אחרת שאינה קשורה באופן ישיר לביצוע התחייבויותיו במסגרת ביצוע מכרז זה.
9.9 במהלך ביצוע הפעילות במכרז הקבלן מתחייב לדאוג לאבטחת כל החומר שיגיע אליו במסגרת ביצוע פרויקט זה ולהציג למשרד, על פי דרישתו או דרישת מי מטעמו של המשרד, את אמצעי אבטחת החומר.

9.10 הקבלן יתחייב למנוע גישה למערכות המחשוב (בין אם של המשרד, בין אם של הקבלן או של כל גורם אחר), בהן נשמר מידע הקשור למתן השירותים על פי מכרז זה, ממי שאינו שותף לפעילות.
9.11 על הקבלן להגיש למשרד דיווחים שוטפים בכל הנוגע לאופן ניהול מאגרי המידע ועיבוד המידע במתכונת שתיקבע ע"י המשרד.
9.12 הקבלן נדרש לדווח באופן מידי למשרד בתוך 8 שעות ממועד האירוע על כל תקלה בנושא אבטחת המידע לרבות, דליפת מידע או שימוש חורג מההרשאה שניתנה. במקרה זה, על הקבלן לפעול למניעת דליפת המידע וכל נזק כתוצאה מהתקלה.
9.13 המשרד רשאי, בכל עת, לבדוק את מערכות המידע של הקבלן. על הקבלן להעמיד לרשותו ולעיונו של המשרד ו/או נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו.

9.14 בלי לגרוע מכל האמור, רשאים נציגיו המוסמכים של המשרד, לבקר באתרי מתן השירותים ולהתרשם מהם ולהעביר את הערותיהם לנציגיו המוסמכים לעניין מכרז זה של הקבלן, לדרוש הפסקת עבודתו של כל עובד בפעילות הקשורה למכרז. 
9.15 פיקוח מטעם המשרד לא משחרר את הקבלן מהתחייבויותיו ואחריותו כלפי המשרד למילוי כל ההנחיות וההוראות בנושא אבטחת המידע שפורטו לעיל ולתנאי מכרז זה. 
9.16 הקבלן יתחייב לעמוד בדרישות אבטחת המידע שפורטו לעיל ובדרישות לשמירת סודיות המפורטות במכרז זה על נספחיו ובדרישות כפי שיוצגו לו מזמן לזמן על ידי המשרד ו/או מי מטעמו, לעמוד בנהלי המשרד בנוגע לאבטחת מידע ושמירה על מידע מוגן, ובכל הוראה רלוונטית אחרת לרבות הוראות חוק, תקנות, צו, הנחיות הרשות למשפט טכנולוגיה ומידע, והנחיות רשם מאגרי המידע.
9.17 בתום ההתקשרות על הקבלן להעביר למשרד את כל המידע שהצטבר במהלך ביצוע הפעילות במכרז זה כל זאת בהתאם להוראות וההנחיות הנ"ל.
9.18 אבטחת המידע במישור משאבי האנוש והעובדים (M)
9.18.1 הספק מתחייב כי כל עובדיו ו/או מי מטעמו אשר יהיו בעלי גישה למאגרי המשרד ו/או יועסקו במסגרת התקשרות הספק עם המשרד, יהיו בעלי הכשרה מתאימה-, בהתאם לנדרש במסמכי המכרז וההתקשרות. בדיקת אימות הרקע של כל מועמד להעסקה כעובד הספק, מי מטעמו או משתמש צד שלישי, יעשו ע"י הספק כנדרש על פי דין ולפי כללי האתיקה הרלוונטיים, והיקפם יתאים לדרישות המשרד, לסיווג המידע שיהיה נגיש להם ולסיכונים הצפויים.
9.18.2 הספק יהיה אחראי כלפי המשרד על כל פעילות עובדיו ו/או מי מטעמו במסגרת ההתקשרות.
9.18.3 הספק מתחייב שכל עובדיו, ו/או מי מטעמו ו/או משתמשי צד שלישי, מבינים את מלוא האחריות המוטלת עליהם בנוגע למידע ולאבטחתו וכי הם מתאימים לתפקידים שנועדו להם. על הספק להפחית סיכוני גניבה, הונאה או שימוש לרעה בגישה למידע של המשרד באמצעות נקיטת אמצעי הגנה סבירים ומקובלים (כגון מצלמות אבטחה, תיעוד גישה וכדומה), וזאת מבלי לגרוע מהוראות נספח זה באשר לאבטחה הפיזית והסביבתית.
9.18.4 הספק מתחייב למנוע מקרים בהם עובדיו ו/או מי מטעמו ינסו לבצע גישות למאגרים אליהם לא קיבלו הרשאה. במקרה בו עובד ו/או מי מטעם הספק ניסה בפעם השלישית לבצע גישה למאגר שאינו מורשה גישה אליו, על הספק למנוע ממנו כל גישה למאגרי המשרד ולדווח על כך מיידית למשרד.
9.18.5 הספק מתחייב כי תפקידים ותחומי אחריות של עובדי הספק ו/או מי מטעמו ו/או משתמשי צד שלישי הנוגעים לאבטחה, יוגדרו ויתועדו ע"י הספק לפי מדיניות אבטחת המידע של הארגון. 
9.19 ניהול המידע (M)

9.19.1 הספק מתחייב לנהל רשימה של כל נכסי המידע של משרד החינוך שנמצאים ברשותו.
9.19.2 הספק מתחייב להעביר את רשימת כל נכסי המידע של משרד החינוך שנמצאים ברשותו למינהל תקשוב ומערכות מידע.
9.19.3 הספק מתחייב להגדיר ולנהל רשימות מורשים לגישה פיזית לנכסי המידע בבעלות משרד החינוך.
9.19.4 הספק מתחייב שלא להעביר מידע בבעלות משרד החינוך לגורם שלישי ללא אישור בעל המידע במשרד החינוך.
9.19.5 הספק מתחייב לדווח למשרד החינוך על כל צורך בסילוק ציוד מיחשוב שכולל מידע בבעלות המשרד. סילוק הציוד יהיה אך ורק באישור גורם מוסמך במשרד החינוך.
9.19.6 במידה ויש צורך בהשמדת/סילוק מדיה מגנטי כגון, דיסקים, קלטות גיבוי, מדיה נתיקה מכל סוג, פלט נייר וכו' שכולל מידע בבעלות משרד החינוך – הספק מתחייב לבער את המידע שבמדיה בהתאם להנחיות ממונה אבטחת מידע במשרד החינוך לאחר גיבוי המידע בהתאם לצורך ולהנחיות המשרד. 
9.19.7 הספק מתחייב כי בסיום ההתקשרות יתאם עם משרד החינוך את השמדת כל נכסי המידע בבעלות משרד החינוך שנשארו ברשותו. 
9.20 אבטחת תקשורת (M)
9.20.1 הספק מתחייב שלא יחבר מערכות /מאגרי מידע למרשתת אלא אם כן קיבל את אישור המשרד לכך.
9.20.2 (S) במידה וקיבל הספק אישור וחיבר את המערכות ו/או מאגרי המידע לרשת ציבורית או למרשתת, מתחייב הספק לנקוט באמצעי ההגנה המתאימים על מנת למנוע נזק, פריצה, זיהום או השחתה של מאגרי המידע. 
9.20.3 (S) הספק מתחייב שהעברת המידע בתוך רשת התקשורת, ברשת ציבורית או במרשתת תיעשה תוך שימוש בשיטות הצפנה מקובלות. 
10. אחריות משפטית
10.1 הקבלן יהיה אחראי באחריות מלאה ומוחלטת על פי כל דין לכל נזק ובגין כל פיצוי ותביעה כספית, אשר יגרמו ע"י עובדיו ו/או שלוחיו במסגרת מתן השירותים על ידו. 

10.2 הקבלן פוטר את המדינה מאחריות לכל תביעה אשר עלולה להיות מוגשת נגדה עקב העסקת עובדיו בפרוייקט. הקבלן מתחייב לשפות ו/או לפצות את המדינה בגין כל סכום שתחויב בו ובגין כל הוצאה שתיגרם לה עקב תביעה כאמור. 

10.3 הקבלן מתחייב לשלם כל סכום כסף או פיצוי, המגיעים על פי כל דין לעובד או לכל אדם הנמצא בשירותו כתוצאה מקיום יחסי עבודה עם העובד עקב העסקתו בפרוייקט. 
10.4 אם אי פעם יקבע כדין מסיבה כלשהי כי העסקת הקבלן או מי מעובדיו דינה כהעסקת עובד ע"י המדינה: 
10.4.1 התמורה האמורה לעיל יראו ככוללת את כל הסכומים המגיעים או העשויים להגיע לקבלן ו/או לעובדיו לרבות כל תיגמול כלשהו, תשלום בגין זכויות סוציאליות, הפרשות/הפרשים, אם יגיעו לו אי פעם בגין העסקתו עפ"י חוזה זה, מכל סיבה שהיא. 
הקבלן יהיה מנוע מלטעון כי מגיעים לו סכומים נוספים כלשהם בכל עילה שהיא בגין העסקתו עפ"י חוזה זה.

10.4.2 בהסתמך על סעיף 28 לחוק פיצוי פיטורין, תשכ"ג – 1963, יראו ככלולים בתשלומים הניתנים לקבלן לפי חוזה זה גם כל פיצויי הפיטורין גם חתימת הקבלן על חוזה זה מהווה הסמכה לכך. סעיף קטן זה טעון אישורו של שר העבודה והרווחה בהתאם לאמור בסעיף 28 האמור, ויכנס לתוקפו לאחר קבלת אישורו של השר או מי שהוסמך על ידו.
10.4.3 יחושב שכרו של קבלן או מי מעובדיו כעובד עפ"י הקבוע לעניין זה לגבי עובדי מדינה בתפקיד ובדרגה דומים ככל האפשר. הכל כפי שיקבע ע"י נציב שרות המדינה ובאין תפקיד דומה או זהה כאמור ייחשב השכר לפי הקבוע לעניין זה בהסכמי העבודה הקיבוציים החלים על עובדים מסוג זה או בהיעדר הסכם כאמור לפי הסכם עבודה קיבוצי הקרוב לעניין, לדעת נציב שרות המדינה. חישוב השכר יעשה למפרע מיום תחילתו של הסכם זה וככל החיובים והזיכויים עפ"י הסכם זה, מחד, והחישוב החדש האמור, מאידך, יקוזזו הדדית.
10.5 ידוע לקבלן כי עליו לבטח את עצמו ואת עובדיו בביטוח לאומי לבדו ועל חשבונו.
10.6 הקבלן מקבל על עצמו את האחריות לכל נזק או אובדן שיגרמו לגופו ו/או לרכושו של כל אדם אחר, לרבות לעובדי הקבלן והמועסקים על ידו בביצוע חוזה זה או לכל נזק כלכלי/פיננסי טהור, עקב מעשה או מחדל של הקבלן, עובדיו, שליחיו או כל מי שבא מכוחו ו/או מטעמו תוך כדי ביצוע חוזה זה.
חויבה המדינה לשלם סכום כלשהו בגין מעשה או מחדל שהקבלן אחראי להם על פי כל דין או על פי חוזה זה ישפה הקבלן את המדינה באופן מיידי בגין כל סכום שחויבה לשלם.

11. ביטוח

הקבלן מתחייב לרכוש, ולקיים באמצעותו ו/או באמצעות מי מטעמו את כל הביטוחים המפורטים בזה, לטובתו ולטובת מדינת ישראל – משרד החינוך ולהציג למשרד החינוך, את הביטוחים הכוללים הכיסויים והתנאים הנדרשים כאשר גבולות האחריות לא יפחתו מהמצוין להלן:-

11.1  ביטוח חבות המעבידים
11.1.1 הקבלן יבטח את אחריותו החוקית כלפי עובדיו בביטוח חבות המעבידים בכל תחומי מדינת ישראל והשטחים המוחזקים. 
11.1.2 גבול האחריות לא יפחת מסך 5,000,000 דולר ארה"ב לעובד, למקרה ולתקופת הביטוח (שנה);
11.1.3 הביטוח יורחב לכסות את חבותו של המבוטח כלפי קבלנים, קבלני משנה ועובדיהם היה ויחשב כמעבידם;

11.1.4 הביטוח יורחב לשפות את מדינת ישראל –משרד החינוך היה ונטען לעניין קרות תאונת עבודה/מחלת מקצוע כלשהי כי הם נושאים בחבות מעביד כלשהם כלפי מי מעובדי הקבלן, קבלנים, קבלני משנה ועובדיהם שבשירותו.
11.2 ביטוח אחריות כלפי צד שלישי
11.2.1 הקבלן יבטח את אחריותו החוקית על פי דיני מדינת ישראל בביטוח אחריות כלפי צד שלישי גוף ורכוש בגין פעילותו בכל תחומי מדינת ישראל והשטחים המוחזקים. 
11.2.2 גבול האחריות לא יפחת מסך 2,500,000 דולר ארה"ב למקרה ולתקופת הביטוח (שנה);
11.2.3 בפוליסה ייכלל סעיף אחריות צולבת - CROSS LIABILITY;
11.2.4 הביטוח יורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם;
11.2.5 עובדי משרד החינוך, עובדי הוראה ורכושם ייחשבו צד שלישי; 
11.2.6 מנחים, מרצים, מדריכים ובעלי תפקיד נוספים, אשר אינם נכללים במסגרת ביטוח חבות מעבידים של הקבלן, ייחשבו שלישי;
11.2.7 הביטוח יורחב לשפות את מדינת ישראל – משרד החינוך ככל שייחשבו אחראים למעשי ו/או מחדלי הקבלן וכל הפועלים מטעמו. 
11.3 ביטוחים נוספים 
הקבלן יוודא וידאג כי לגבי: 
מקום קיום הפעילויות - למפעילי מקום קיום הפעילויות יהיה ביטוח אחריות כלפי צד שלישי בגבולות אחריות סבירים וכן ביטוח רכוש למבנים ותכולתם.
הביטוחים יורחבו לכלול סעיף ויתור על זכות השיבוב כלפי מדינת ישראל – משרד החינוך ועובדיהם. 

אולם ויתור כאמור לא יחול לטובת אדם שגרם לנזק בכוונת זדון.
11.4 כללי

בכל פוליסות הביטוח הנ"ל יכללו התנאים הבאים:-
11.4.1 לשם המבוטח יתווספו כמבוטחים נוספים : מדינת ישראל – משרד החינוך, בכפוף להרחבי השיפוי כמפורט לעיל;
11.4.2 בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא אם ניתנה על כך הודעה מוקדמת של 60 יום לפחות במכתב רשום לחשב משרד החינוך;
11.4.3 המבטח מוותר על כל זכות שיבוב/תחלוף, תביעה, חזרה או השתתפות כלפי מדינת ישראל, משרד החינוך ועובדיהם, ובלבד שהוויתור לא יחול לטובת אדם שגרם לנזק מתוך כוונת זדון; 
11.4.4 הקבלן אחראי בלעדית כלפי המבטח לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות;
11.4.5 ההשתתפויות העצמיות הנקובות בכל פוליסה ופוליסה תחולנה בלעדית על הקבלן.
11.4.6 כל סעיף בפוליסות הביטוח המפקיע או מקטין בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל, והביטוח הינו בחזקת ביטוח ראשוני המזכה במלוא הזכויות על פי הביטוח. 
11.4.7 תנאי הכיסוי של הפוליסות הנ"ל, לא יפחתו מהמקובל על פי תנאי "פוליסות נוסח ביט", בכפוף להרחבת הכיסויים כמפורט לעיל ולביטול חריג כוונה ו/או רשלנות רבתי ככל שקיים. 
העתקי פוליסות הביטוח, מאושרות ע"י המבטח או אישור בחתימתו על קיום הביטוחים כאמור, יומצאו על ידי הקבלן למשרד החינוך עד למועד חתימת החוזה. 
הקבלן מתחייב בכל תקופת ההתקשרות החוזית עם מדינת ישראל – משרד החינוך להחזיק בתוקף את פוליסות הביטוח. הקבלן מתחייב כי פוליסות הביטוח תחודשנה על ידו מדי תקופת ביטוח, כל עוד החוזה עם מדינת ישראל – משרד החינוך בתוקף. הקבלן מתחייב להציג את העתקי פוליסות הביטוח המחודשות מאושרות וחתומות ע"י המבטח או אישור בחתימת מבטחו על חידושן למשרד החינוך לכל המאוחר שבועיים לפני תום תקופת הביטוח.
אין בכל האמור בסעיפי הביטוח כדי לפטור את הקבלן מכל חובה החלה עליו על פי דין ועל פי החוזה ואין לפרש את האמור כוויתור של מדינת ישראל – משרד החינוך על כל זכות או סעד המוקנים לה על פי דין ועל פי חוזה זה.
12. תנאי תשלום
12.1 הזוכה יידרש, בכפוף לשיקול דעתו של המזמין, להגיש דיווחים וחשבונות הנדרשים לצורך תשלום עבור עבודתו, במסגרת פורטל הספקים הממשלתי, בשים לב להוראות התכ"מ והנחיות החשב הכללי הרלוונטיות ויחתום על חוזה שימוש בפורטל הספקים, כמפורט בנספח 2 למסמכי המכרז, לחילופין ימציא אישור כספק העושה שימוש בפורטל הספקים. 
יודגש, הזוכה יישא בכלל העלויות הכרוכות בהתחברות לפורטל הספקים הממשלתי.
12.2 התמורה בגין ביצוע הקורס
המשרד קבע תמורה קבועה למבצע קורס בכל מתכונת שהיא, עפ"י מכרז זה, כדלקמן:
1. מבצע הכלול בקבוצה א' העונה על הדרישות שבסעיף 2.3.5 א', יקבל סך של 412 ₪ כולל מע"מ לכל שעת קורס שבוצעה בפועל.
2. מבצע הכלול בקבוצה א' העונה על הדרישות שבסעיף 2.3.5 א', המפעיל קורסים יעודיים יחודיים כאמור בסעיף 4.7.4, יקבל סך של 824 ₪ כולל מע"מ לכל שעת מליאה בקורס ואשר קיבל אישור מאגף א' להתפתחות מקצועית.
3. מבצע הכלול בקבוצה ב' העונה על הדרישות שבסעיף 2.3.5 ב' ומבצע הכלול בקבוצה ג' העונה על הדרישות שבסעיף 2.3.5 ג', יקבל סך של 288 ₪ כולל מע"מ לכל שעת קורס שבוצעה בפועל.
התעריפים בסעיפים א'-ג' כוללים את כל העלויות של המבצע לרבות שעות הכנה ושעות "ביטול זמן ונסיעות", הוצאות מינהליות וכיוצ"ב (אין תשלום נפרד בגין נסיעות חריגות).
מובהר בזאת כי תעריפים אלה הינם קבועים לכל אורך תקופת ההתקשרות.
מבצע לא יפוצה בגין שינויים במע"מ. התעריפים הקבועים במכרז הינם ללא שינוי בין אם שיעור המע"מ יעלה או ירד.
במקרים חריגים ביותר יתכן כי המשרד יעדכן את התעריפים, אולם זאת עפ"י שיקול דעתו הבלעדי.
12.3 אגף הכספים במשרד ישלם לקבלן עפ"י הוראת התכ"ם 1.4.0.3 (נכון ליום פרסום המכרז ההוראה בתוקף מיום 25 ביולי 2017) כפי שתהיה תקפה מזמן לזמן, מותנה באישור מטעם המזמין שהשירות המפורט אכן בוצע (האישור יצויין בטופס מלווה מיוחד הנותן ביטוי גם לעניין הפיצוי המוסכם). 
12.4 כדי למנוע עיכובים בתשלום, ידאג הקבלן שהחשבונית המוגשת על ידו תהיה כתובה בכתב ברור וקריא, ותכלול את כל הפריטים הנדרשים כפי שיסוכם עם המזמין.

12.5 לקבלן לא תהיינה כל דרישות או טענות למשרד בגלל עיכובים בתשלום מסיבות של חוסר פרטים בחשבונית, או פרטים לא נכונים, או חוסר במסמכים או חוסר/ליקוי בדיווח – כפי שיידרשו ע"י החשב ו/או נציגות המשרד.

12.6 הקבלן אינו רשאי להתנות תשלום כלשהו לספקיו ו/או לעובדיו או לכל גורם אחר שעליו לשלם, בקבלת תשלומים מהמשרד.
12.7 כל התעריפים שפורטו לעיל לא יכללו כל הצמדה
12.8 למשרד תהיה זכות עכבון לגבי תשלומים לקבלן בגין חוב שהקבלן חב לו.
12.9 לקבלן לא תהיה זכות עכבון בגין חוב שהמשרד חב לו.

12.10 אין להתחיל לבצע את השירות האמור במכרז זה לפני שייחתם הסכם בין המשרד לבין הקבלן הזוכה כדין.
13. מבנה ותכולת ההצעה
ההצעה תוגש על גבי חוברת ההצעה המצורפת בנספח 7. בהתאם לקבוצה אליה מגיש המציע את הצעתו (יש לציין את הקבוצה המתאימה על גבי הדף הראשון חוברת ההצעה, נספח 7).
על המציע לציין בבירור על גבי חוברת ההצעה, נספח 7 דפים 2-5 מתוך 17, את התחום, המקצוע או הנושא, שלב החינוך והמיגזר אליהם הוא מגיש את הצעתו. ניתן לציין יותר מאפשרות אחת.
בחוברת ההצעה מצורפים טפסים שונים ודרישות למסמכים של המציע. חובה למלא את חוברת ההצעה בשלמותה, לצרף את כל המסמכים הנדרשים, בסדר המפורט בחוברת ההצעה ונספחיה. 

הצעה חלקית ו/או במתכונת שונה מהטבלאות המצורפות לחוברת המכרז עלולה שלא להיבדק ואף להיפסל.
ההצעות תוגשנה בשפה העברית. כמו כן כל הנספחים, אישורים, תעודות וכל פרט הנדרש במכרז יוצג אך ורק בשפה העברית.
13.1 התחום אליו מבקש לבצע פעילות
על המציע לסמן את התחום והמקצועות או הנושאים בהם מבקש לבצע פעילות. 
ניתן להגיש הצעות לתחום אחד או יותר.
על המציע לסמן בכל תחום את שלב החינוך ואת המיגזר בהם הוא מוכן לקיים קורסים. 
13.2 ניסיון הגוף המציע ורשימת עבודות דומות

(1) הפירוט הנדרש ממציע המגיש הצעה לקבוצה א' יהיה כאמור בסעיף 2.3.5 (א) בדרישות הסף
(2) הפירוט הנדרש ממציע המגיש הצעה לקבוצה ב' יהיה כאמור בסעיף 2.3.5 (ב) בדרישות הסף.
(3) הפירוט הנדרש ממציע המגיש הצעה לקבוצה ג' יהיה כאמור בסעיף 2.3.5 (ג) בדרישות הסף
13.3 במידה ולמשרד מידע על ניסיון המציע בפעילות הנדרשת במכרז בהתאם לסעיף 2.3.5 במסגרת התקשרויות קודמות, המשרד יוכל להתחשב גם במידע זה.
המשרד יכול לפנות אל הלקוחות שברשימת הלקוחות שהוצגו בהצעתו על מנת לברר פרטים ורמת שביעות רצון של הלקוח.

המשרד רשאי לפנות גם ללקוחות שאינם ברשימת הלקוחות ולבעלי מידע רלוונטיים על בסיס מידע הקיים במשרד או העולה מתוך ההצעה או מבדיקתה ואף להסתמך על מידע הקיים אצלו שלא מלקוחות חיצוניים.
אם ההצעה היא מטעם מציע שזכה בעבר במכרז של המשרד, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
13.4 יש לענות על כל הסעיפים המפורטים בטופס ההצעה ואין להשאיר סעיפים ללא מענה.

13.5 ההצעה תוגש ב- 2 עותקים זהים (מקור+העתק), כרוכים בהדבקה או בספירלה או בכל דרך שתמנע את פירוק החוברת. ההצעה תוגש במעטפה סגורה, תוך ציון: שם המכרז, מס' המכרז, וככל הניתן ללא סימן מזהה של המציע על גבי המעטפה, כל זאת כאמור בפרק "מסמכים נדרשים ותנאי מסירת ההצעה".
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד. על גבי התקליטור יש לכתוב את שם המציע ושם המכרז.
14. קריטריונים להכללת מציע ברשימת הגופים המבצעים
על המציע לקחת בחשבון כי תחילה תיבדק הצעתו מבחינת עמידתה בדרישות הסף של הקבוצה אליה מבקש להיכלל, כפי שפורטו במכרז זה.

רק לאחר שיתברר כי ההצעה עומדת בדרישות הסף המציע ישובץ ברשימת הגופים המבצעים.

15. משך הבדיקה ותקפות ההצעה
המשרד לא מתחייב לסיים הליכי המכרז ולקבוע זוכה תוך תקופה מסוימת. אך, אם הליכי אישור המכרז לא יסתיימו לאחר 90 יום מהמועד האחרון להגשת ההצעות, רשאי המציע לבטל את הצעתו.

ההודעה על ביטול ההצעה תועבר למשרד בכתב, תוך ציון מועד תחולה, אל מנהלת אגף רכש מכרזים והתקשרויות ותובא לדיון ולהחלטתה של וועדת המכרזים והרכישות.

16. תקופת התקשרות

16.1 תקופת ההתקשרות תחל לאחר סיום הליכי המכרז וחתימת הסכם עם הקבלן, לפי קביעת המשרד, ותסתיים בתום שנה, אלא אם כן הוחלט על תקופה קצרה יותר ע"י וועדת המכרזים כאמור להלן.
16.2 המשרד רשאי להאריך את תקופת ההתקשרות מעבר לתקופה זו לעוד 4 שנים נוספות בהתאם לתקנות חוק חובת המכרזים, הוראות התכ"ם ובהתאם למכרז זה. ההארכה תעשה לכל שנה בנפרד.
16.3 כן מובהר בזה כי המשרד רשאי לקצר את תקופת ההתקשרות האמורה לעיל.
16.4 תוקף ההתקשרות כפוף לחוק התקציב. 
17. המשרד רשאי
17.1 לא להתחשב כלל בהצעה בשל חוסר התייחסות מפורטת לסעיף מסעיפי המכרז, שלדעת המשרד מונע הערכת ההצעה כדבעי.
17.2 לבטל את המכרז.

17.3 למשרד נשמרת הזכות לפנות במהלך הבדיקה וההערכה אל המציע, בכדי לקבל הבהרות להצעתו, או בכדי להסיר אי בהירויות שעלולות להתעורר בבדיקת ההצעות או לבדוק את התאמתם, כפוף לכללי חוק חובת המכרזים ותקנותיו והוראות התכ"ם.

17.4 מציע שזכה בעבר במכרז של המשרד או שלמשרד היכרות אחרת עמו או מידע לגביו, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
17.5 אם וככל שהמציע הינו קבלן השרותים נשוא המכרז שקדם למכרז זה או התקשרות אחרת, אזי חוות הדעת של היחידה מקבלת השרות תהיה מכריעה מבין חוות הדעת.
17.6 לצמצם או להרחיב את היקף הפעילות.

בכל מקרה של הרחבה יש לקבל מסמך חתום מראש ע"י מורשה החתימה במשרד.

הכל לפי שיקול דעתו המוחלט של המשרד.
אין בסעיפי המכרז כדי לגרוע מזכויות הצדדים על פי כל דין.

18. יחסי הצדדים

18.1 השירותים יינתנו במסגרות ארגוניות של הקבלן בלבד. לעניין זה "מסגרת ארגונית" - לרבות מציאת עובדים, העסקתם, ניהול כל משא ומתן עמם, השגחה מתמדת על פעילותם, תשלום שכרם וכל תשלום סוציאלי נלווה אגב העסקתם, פיטוריהם והאחריות לכך, והטלת משמעת כמקובל במסגרת הקבלן.
18.2 הקבלן מצהיר, כי ידוע לו ולכל העובדים והמועסקים על ידיו לצרכי ביצוע מכרז זה, כי הינם עובדים ומועסקים במסגרת הארגונית של הקבלן, ולא של המשרד. בנספח 7 מובאת רשימת חוקי ההעסקה על פיהם יפעל הקבלן.
18.3 הקבלן מתחייב לא להציג את השירותים הניתנים, לא כלפי עובדיו ומעסיקיו, לא כלפי ציבור הנהנים משירותים אלה, כפעולות שלמשרד יש חלק בארגונן, אולם הקבלן רשאי להציג את השירותים כניתנים לפי בקשת המשרד, תחת פיקוחו, בעידודו, או כנהנים מתמיכתו, הכל לפי העניין.
18.4 בכל הקשור למערכת היחסים בין המשרד לבין הקבלן, יחשב הקבלן, כקבלן עצמאי לכל דבר ועניין. 
18.5 הקבלן מתחייב שלא להעסיק אדם המועסק כעובד ע"י המשרד, אלא באישור בכתב ומראש של מנהל היחידה המזמינה, של חשב המשרד והגורם המוסמך במשרד לאשר העסקה פרטית עם זאת מובהר בזה כי במסגרת ההצעה אין להציע כבעלי תפקידים מי שהינם עובדי מדינה.
18.6 הקבלן בלבד יהיה אחראי כלפי כל המועסקים על ידיו על פי כל דין. כן יהיה הקבלן לבדו אחראי לכל נזק שיגרם על ידיו, או בגין רכושו ונכסיו ועל ידי המועסקים על ידו למטרות חוזה זה. אם על אף האמור יחוייב המשרד כדין, לשאת חבות, או לעשות מעשה כלשהו, יפצה אותו על כך הקבלן באורח מלא.

18.7 הקבלן אחראי לעובדים, לאיכות העבודה, לגיבוי, למילוי מקום, להכשרת עובדים בהתאם לצרכים ובכלל זה השתלמויות וקורסים על חשבונו על פי צרכי השירותים במכרז. 
18.8 חובת מבצע פדגוגי היא כחובת קבלן כמשמעותו בחוק חוזה קבלנות תשל"ד – 1974, בכפוף לאמור בתנאי המכרז ובכל חוזה התקשרות שיחתם על פי מכרז זה. 
18.9 הקבלן אינו רשאי להמחות (להעביר) לזולת את זכויותיו או את חובותיו לפי תנאי מכרז זה, כולן או חלקן, ללא הסכמה בכתב ומראש של המשרד. 

18.10 אין הקבלן רשאי להעביר את ביצוע החוזה כולו או חלקו במישרין או בעקיפין לאחר, ללא הסכמה בכתב מהמשרד. 

הסכמה כאמור, אם ניתנה לא תיצור יחסי חוזה כלשהם בין המשרד לבין קבלן אחר, והקבלן הזוכה יהיה בכל מקרה אחראי כלפי המשרד לביצוע השירותים. 

18.11 הקבלן מתחייב לספק את השרות או הטובין בכל עת, לרבות בשעת חרום, שביתה וכיוצ"ב, בתנאי אספקה כפי שנקבעו בתנאי ההתקשרות. יש לציין כי הפרה של סעיף זה תהווה הפרה יסודית של הסכם ההתקשרות המקנה זכות לעורך המכרז לנקוט בצעדים כמוגדר בהסכם.
19. פיקוח

19.1 העבודה תוזמן על ידי אגף א' לפיתוח מקצועי של עובדי הוראה (להלן: "המזמין") וכל הודעה או מסמך או הנחיה אשר צריכים להינתן לפי תנאי מכרז זה, תינתנה על ידי המזמין.

19.2 המשרד רשאי, בכל עת, לבדוק את המערכת התקציבית והנהלת החשבונות של הקבלן. על הקבלן להעמיד לרשותו ולעיונו של המשרד ו/או נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו.

19.3 בלי לגרוע מכל האמור, רשאים נציגיו המוסמכים של המשרד, לבקר באתרי מתן השירותים ולהתרשם מהם ולהעביר את הערותיהם לנציגיו המוסמכים לעניין מכרז זה של הקבלן, לדרוש הפסקת עבודתו של כל עובד בפרוייקט הקשור למכרז. 
19.4 פיקוח מטעם המשרד לא משחרר את הקבלן מהתחייבויותיו ואחריותו כלפי המשרד למילוי כל תנאי מכרז זה. 
19.5 בביצוע השירותים מתחייב הקבלן לפעול בהתאם להנחיות כלליות שיקבל מזמן לזמן מאת המשרד, אך מוצהר בזאת, כי אין לראות בכל זכות הניתנת על פי מכרז זה למדינה, או לקבלן להורות או לכל אחד מהמועסקים על ידו, אלא אמצעי ביצוע הוראות מכרז זה במלואו.

20. ניגוד עניינים
הקבלן יתחייב כי הוא או מי מעובדיו אינו נמצא במצב של חשש לניגוד עניינים בין עבודתו המוצעת לבין עבודה עם גופים אחרים הקשורים במישרין או בעקיפין למשרד. בכל מקרה של קיום ניגוד עניינים כאמור, מתחייב הקבלן להודיע מראש למשרד על קיום ניגוד עניינים ולפרט את מהותו.

הקבלן יחתים את עובדיו וכן כל עובד אשר יחליף במהלך ההתקשרות עובד קיים על הצהרה ברוח זאת.

כמו כן, במקרים בהם הגיע המשרד למסקנה כי קיים חשש לניגוד עניינים, יפעל המשרד כמתחייב מן העניין.

21. הפרות יסודיות
למשרד שמורה זכות לביטול ההתקשרות במהלך כל שלב או בסיומו, במידה שהשרות ו/או איכות העבודה אינם ברמה הנדרשת עפ"י שיקול דעתו הבלעדי של המשרד.

ככל שיוחלט על הפסקת התקשרות, הקבלן יקבל תשלום רק עבור העבודה שבוצעה עד לאותו מועד ובתנאי שניתן לעשות שימוש בתוצריה, עפ"י שיקול דעתו הבלעדי של המשרד.

22. מהזוכה (להלן הקבלן) יידרש
22.1 לחתום על ההסכם המצ"ב בדבר ביצוע השירותים בהתאם לדרישות המכרז ופרטי הצעתו שיאושרו ע"י המשרד.
22.2 בהתאם להחלטת ממשלה מס' 1116 מיום 29.12.2013 שעניינה פרסום היתרים ומסמכי התקשרות בין רשויות המדינה לגופים פרטיים (להלן – "החלטת הממשלה"), יפורסם החוזה החתום באתר חופש המידע המרכזי שכתובתו www.foi.gov.il, וזאת בתוך חודש ימים מיום חתימתו.
ההתקשרות תפורסם בנוסחה המלא והסופי והפרסום יחול על כל תוספת או תיקון של ההתקשרות שנעשו לאחר שפורסמה ההתקשרות.

הצד לחוזה או צד ג' העלול להיפגע מפרסום החוזה, רשאי להתנגד לפרסום סעיפים מסוימים בהסכם, כולם או חלקם ועליו להצביע באופן ברור ומנומק על החלקים הרלוונטיים שלטעמו עלולים לפגוע בו כאמור בסעיף 4(ז) בהחלטת הממשלה.

המשרד יהיה רשאי לדחות את התנגדות המתקשר או צד ג' אם מצא כי לא מתקיים חריג בדין לפרסום ההתקשרות או אם השתכנע כי בנסיבות העניין משקלו של האינטרס הציבורי בגילוי המידע עולה על עוצמת הנזק הצפויה לגוף הפרטי כתוצאה מפרסום המידע.

החליט המשרד לדחות את התנגדות הגוף הפרטי, יודיע על כך בהחלטה מנומקת בכתב ויודיע לגוף הפרטי כי הוא רשאי לעתור כנגד החלטה זו בתוך 21 ימים כאמור בסעיף 4(ז) להחלטת הממשלה.

המשרד לא יפרסם את המידע שפרסומו שנוי במחלוקת בטרם חלפה התקופה להגשת עתירה.

ככל שהמשרד יקבל את התנגדות הגוף הפרטי בהמשך למשא ומתן בין הצדדים ובהתאם להחלטת הממשלה, יודיע המשרד שהחליט לא לפרסם את הסעיפים המפורטים כגון בטבלה שלהלן מהטעמים שיפורטו בטבלה(*):
	מספר הסעיף בחוזה
	העילה לאי חשיפתו (ציון הסעיף הרלוונטי מכח חוק חופש המידע, התנ"ח – 1998)

	
	

	
	


(*) 
ככל שיש מניעה מלפרסם מידע מהטעם שהוא שנוי במחלוקת וטרם חלפה התקופה להגשת העתירה או שלא ניתנה החלטה בעתירה שהוגשה, תצוין גם עובדה זו בטבלה.
22.3 הקבלן ימציא ערבות ביצוע, לפקודת המשרד בשיעור של 5% מהיקף ההתקשרות השנתי כולל מע"מ למשך תקופת ההתקשרות ועוד חודשיים.
ערבות הביצוע לאבטחת מילוי התחייבויותיו על פי תנאי מכרז שימציא הקבלן, כמפורט לעיל תוחזק בידי המשרד אשר יהיה רשאי לממשה בכל מקרה שהקבלן לא יעמוד בהתחייבויותיו.

22.4 בכל מקרה בו הקבלן לא יעמוד בהתחייבויותיו על פי תנאי החוזה ומכרז זה, רשאי המשרד לבטל את אישור הקבלן במכרז ו/או בחוזה בהודעה בכתב לקבלן, החל בתאריך שייקבע על ידי המשרד בהודעה, זאת לאחר שניתנה לקבלן הודעה בה נדרש לתקן את המעוות והקבלן לא תיקן את המעוות בהתאם להודעה תוך הזמן שנקבע בהודעה. אין בסעיף זה כדי לגרוע מזכויות הצדדים על פי כל דין.

22.5 הופר החוזה על ידי הקבלן ו/או בוטל האישור שניתן לקבלן הזוכה במכרז ו/או החוזה לביצוע השירותים, רשאי המשרד להגיש את ערבות הביצוע לגביה, וכן למסור את ביצוע החוזה/המכרז למי שייקבע ע"י המשרד, והקבלן יפצה את המשרד ו/או היחידה המזמינה על כל הפסד ונזק שיגרמו להם בגין כך.

22.6 הקבלן יגיש למשרד את ערבות הביצוע, בצירוף הסכם חתום ע"י המורשים מטעמו, תוך שבוע מקבלת ההסכם החתום בראשי תיבות ע"י המורשים מטעם המשרד.

22.7 במקרה שהמשרד יעשה שימוש בזכותו להאריך את תוקף החוזה, מתחייב הקבלן למסור למשרד לא פחות מ- 30 יום לפני תחילת התקופה המוארכת, ערבות ביצוע כמפורט במכרז זה וכאמור לעיל, שתהיה בתוקף למשך כל תקופת ההתקשרות הנוספת בתוספת 60 יום והוראות חוזה זה יחולו עליה, בשינויים המחויבים לפי העניין. 
22.8 על הקבלן לתעד במערכת המידע שלו כל פעילות הנדרשת במכרז זה ולשמור מידע זה במשך כל תקופת ההתקשרות ועוד חודשיים.
22.9 אין בסעיפי המכרז כדי לגרוע מזכויות הצדדים על פי כל דין.

23. מסמכים נדרשים ותנאי מסירת ההצעה
23.1 להצעה (חוברת הצעה מלאה על כל סעיפיה) יש לצרף:

23.1.1 יש לענות על כל הסעיפים המפורטים בטופס ההצעה ואין להשאיר סעיפים ללא מענה.

ההצעה תוגש ב- 2 עותקים זהים (מקור+העתק), כרוכים בהדבקה או בספירלה או בכל דרך שתמנע את פירוק החוברת. ההצעה תוגש במעטפה סגורה, תוך ציון: שם המכרז, מס' המכרז, "חוברת הצעה" וככל הניתן ללא סימן מזהה של המציע על גבי המעטפה.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד. על גבי התקליטור יש לכתוב את שם המציע ושם המכרז.
על המציע לחתום על כל דף מדפי הצעתו במתכונת המצורפת בחוברת ההצעה ובנוסף על המציע לדאוג להחתים עו"ד או רו"ח על אותם הדפים בהצעה בהם מצויין כך במפורש.

23.1.2 במקרה שההצעה מוגשת על ידי תאגיד, יצורפו אישורים מתאימים לגבי רישום התאגיד, זכויות החותמים בשמו וסמכותם לחייב את התאגיד בחתימתם.
23.1.3 במקרה של גוף משפטי מאוגד יש לצרף את האישורים הבאים:
1. אישור רשם רשמי בישראל על שם המציע.
2. אישור נסח חברה עדכני של רשם התאגידים (פלט עדכני).
3. פרטים על המציע, מאושרים ע"י רו"ח/עו"ד:
(1) שם המציע כפי שהוא רשום ברשם רשמי.
(2) סוג ההתארגנות.
(3) תאריך ההתארגנות.
(4) מספר מזהה.
(5) שמות ומס' ת.ז. של המוסמכים לחתום ולהתחייב בשם המציע.
כל זאת יוגש על פי הנוסח בנספח 7.
23.1.4 אישור בר-תוקף על ניהול ספרי חשבונות ורשומות עפ"י חוק עסקאות גופים ציבוריים (אכיפת ניהול חשבונות) תשל"ו – 1976 מטעם פקיד השומה וממונה איזורי מע"מ, על שם המציע.
אישור מטעם רואה חשבון או יועץ מס לא יתקבל.
23.1.5 אם המציע הינו עמותה, חובה לצרף:
1. אישור רשם רשמי בישראל על שם המציע.
2. אישור על ניהול תקין, מטעם רשם העמותות, תקף לשנה השוטפת.
3. אישור מרו"ח של המציע, האם הצעתו תהיה חייבת/פטורה ממע"מ לעניין מכרז זה.
4. הצהרה של העמותה על אי בקשת תמיכה (נספח 7).
23.1.6 בנספח 3 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.
פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז.
יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח.

עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
23.1.7 אישורים בהתאם לקבוצה אליה מגיש המציע את הצעתו:
1. קבוצה א' – לפי סעיף 2.3.5 א'
אישור על היות המציע מוסד מוכר עפ"י חוק המועצה להשכלה גבוהה משנת 1958-התשי"ח או מוסד שהתארים שהוא מעניק הוכרו לפי סעיף 28א' לחוק.

2. קבוצה ב' – לפי סעיף 2.3.5 ב'
פירוט הניסיון ברשימה כרונולוגית מלאה של העבודות שבוצעו לפחות במהלך שנות הניסיון ושל לקוחות שקיבלו שירות זה או דומה לו מהמציע, תוך ציון שם הלקוח, שם איש הקשר, מספר הטלפון הקווי וטלפון הסלולרי שלו.
3. קבוצה ג' – לפי סעיף 2.3.5 ג'
(1) אישור מהאגף להכשרת עובדי הוראה במשרד החינוך על היות המציע מפוקח ומתוקצב מסעיפי התקציב שהאגף ממונה על ביצועם.
(2) רישיון תקף לפי חוק הפיקוח על בתי-הספר, התשכ"ט-1969.
(3) פירוט הניסיון ברשימה כרונולוגית מלאה של העבודות שבוצעו לפחות במהלך שנות הניסיון ושל לקוחות שקיבלו שירות זה או דומה לו מהמציע, תוך ציון שם הלקוח, שם איש הקשר, מספר הטלפון הקווי וטלפון הסלולרי שלו.
23.1.8 מסמכי הבהרות ככל שיהיו, חתומים בראשי תיבות (כולל חותמת) ע"י המציע על כל עמוד (כנדרש בפרק 1 – מבוא).
23.1.9 התחייבות לקיום חקיקה בתחום העסקת עובדים, על גבי הטופס המצורף בנספח 7 .
23.1.10 תצהיר של המציע כי הקובץ הסרוק של ההצעה שנמסר ע"י המציע/ה הנ"ל, יחד עם ההצעה המודפסת, כעותק סרוק של ההצעה המודפסת שהוגשה ע"י המציע/ה כמענה למכרז הנ"ל, הינו זהה לחלוטין לעותק המודפס של ההצעה, עפ"י הנוסח המצורף בנספח 7.
23.1.11 תצהיר של המציע המאומת ע"י עו"ד בדבר היעדר הרשעות בעבירות לפי חוק עובדים זרים ולפי חוק שכר מינימום, עפ"י הנוסח המצורף בנספח 7.
23.1.12 הצהרה של המציע (בנספח 7) כי לא עולה חשש לניגוד עניינים, בין הפעילות הנדרשת במכרז זה לבין פעילויות אחרות עם המשרד בהם המציע מעורב.
23.1.13 אישור מרואה חשבון המבקר את החברה או מעורך דין שבשרות החברה על התחייבות המציע לדרישה לעשות שימוש לצורך המכרז אך ורק בתוכנות מקוריות, לשמור על סודיות ולשמור על זכויות יוצרים כחוק (נספח 7). 
23.1.14 הצהרה של המציע בעניין דרישות ביטוח, עפ"י הנוסח המצורף בנספח 7.
23.1.15 תצהיר בדבר אי תיאום הצעות במכרז, עפ"י הנוסח המצורף בנספח 7.
23.1.16 בהתאם לתקנות חוק חובת המכרזים, תקנה 21-ה' ותקנה 21-ו', מציעים אשר לא נקבעו כזוכים במכרז רשאים לעיין בהצעה שנקבעה כזוכה, למעט חלקים בהצעה אשר העיון בהם עלול לחשוף סוד מסחרי או סוד מקצועי. 
המשרד רשאי לגבות תשלום לכיסוי העלות הכרוכה בקיום ההוראות בתקנה זה.
המציע חייב לציין מראש בחוברת ההצעה דף 7 סעיף 4, אלו עמודים בהצעתו עלולים לחשוף סוד מסחרי או סוד מקצועי, למעט עלויות וסעיפים הנוגעים להוכחת עמידה בדרישות הסף, לפני הצגה למתחרים, ולנמק זאת. 
בכל מקרה, מובהר בזאת, כי ההחלטה בדבר חשיפה או חיסיון של חלקים בהצעה הינם בסמכותה של ועדת המכרזים של המשרד אשר רשאית לחשוף גם חלקים שהמציע ציין אותם כחסויים. 

משרד החינוך רשאי לפסול הצעות אשר לא יצורפו אליהם המסמכים הנ"ל.

23.1.17 בהתאם להחלטת ממשלה מס' 1116 מיום 29.12.2013 שעניינה פרסום היתרים ומסמכי התקשרות בין רשויות המדינה לגופים פרטיים (להלן – "החלטת הממשלה"), יפורסם החוזה החתום באתר חופש המידע המרכזי שכתובתו www.foi.gov.il, וזאת בתוך כחודש ימים מיום חתימתו. 

ככל שמציע מבקש להתנגד לפרסום סעיפים מסוימים בהסכם, כולם או חלקם עליו להצביע בהצעתו באופן ברור ומנומק על החלקים הרלוונטיים שלטעמו עלולים לפגוע בו כאמור בסעיף 4(ז) בהחלטת הממשלה.

23.1.18 לעניין עידוד נשים בעסקים

אישור של רואה חשבון כי בעסק מסוים אישה מחזיקה בשליטה וכי לא התקיים אף אחד מאלה:

(1) אם מכהן בעסק נושא משרה שאינו אישה – הוא אינו קרוב של המחזיקה בשליטה.
(2) אם שליש מהדירקטורים אינם נשים – אין הם קרובים של המחזיקה בשליטה.

23.2 על המציע לוודא, כי המספר המזהה (לדוגמא מס' ח"פ או מס' עמותה) בכל המסמכים המוגשים, לרבות רישום במע"מ (תעודת עוסק מורשה) ובמס הכנסה (אישור על ניהול ספרים), יהיה זהה. אם וככל שאין התאמה במספר המזהה, יצרף אישור/הסבר מטעם הרשויות המוסמכות לכך. 

23.3 כל שינוי שייעשה במסמכי המכרז או כל הסתייגות ביחס אליהם, בין על ידי תוספת בגוף המסמכים ובין במכתב לוואי או בכל דרך אחרת לא יובא בחשבון בעת הדיון בהצעה כאילו לא נכתב ואף עלול לגרום לפסילתה.
אין כל חובה על המשרד להודיע למציע כל הודעה בנוסף על האמור בסעיף זה.
קיבל המשרד את הצעת המציע, יראו את השינויים האמורים כאילו לא היו כלל.

23.4 הצעות מפורטות בהתאם לדרישות המכרז, יש לשלוח אל:
משרד החינוך 
המשנה למנהל הכללי
אגף רכש מכרזים והתקשרויות
"תיבת המכרזים"
רח' שבטי ישראל 34 
ירושלים 9100201
מכרז 10/5.2018 : הקמת רשימת מבצעים פדגוגיים של קורסי פיתוח מקצועי מתוקצבים המיועדים לעובדי הוראה - מכרז חוזר
יש לציין על המעטפה הסגורה את מספר המכרז ונושאו.

על ההצעה להתקבל ל- "תיבת המכרזים" לא יאוחר מתאריך: 19.6.2018 שעה: 11:00
באחריות המציע לדאוג כי הצעתו תגיע לכל המאוחר במועד הנ"ל, למשרדי אגף רכש מכרזים והתקשרויות, תירשם ותוכנס לתיבת המכרזים.

הצעה שתגיע בפקס או בדואר אלקטרוני- תיפסל על הסף.
הצעה שתגיע לאחר המועד האחרון להגשת ההצעות, לא תובא לדיון ותיפסל על הסף.

בכבוד רב,

אורנה מיטמיגר

מנהלת אגף רכש מכרזים והתקשרויות 

	שם ההוראה: מועדי תשלום

	פרק ראשי: ביצוע תקציב
	מספר הוראה: 1.4.3

	פרק משני: ביצוע תשלומים בגין התחייבויות
	מהדורה: 01


מילות מפתח:

	מועד תשלום ממשלתי


1. כללי
1.1. הסכם התקשרות כולל בין השאר מועדים לתשלום. במקרים שבהם לא נקבעו מועדים כאלה, יש לפעול בהתאם לאמור בהוראה זו.
1.2. מועדי התשלום בהתקשרויות חדשות עם גורמים חיצוניים יהיו בהתאם לאמור בהוראה זו. 
2. מטרת המסמך
2.1. להנחות את החשבים בדבר גישה אחידה לגבי מועדי תשלום, החל משלב ביצוע ההתקשרות וכלה בביצוע התשלומים עצמם.
3. הגדרות
3.1. חשבון – דרישה לתשלום או חשבונית אשר הוגשו למשרד ממשלתי ונחתמו על ידי מגיש המסמך.
3.2. מועד הגשת החשבון/חשבונית למשרד – המועד שבו התקבלו החשבון/חשבונית במשרד, בהתאם להסכם ההתקשרות שעליו חתומים הצדדים.
3.3. מועד התשלום הממשלתי – התקופה שבין היום ה-15 לבין היום ה-24 בכל חודש לועזי (כולל שני ימים אלו).
4. הנחיות לביצוע 
4.1. סוגי התשלומים שעליהם חלה הוראה זו
4.1.1. תשלומי תמיכות, בהתאם לפי סעיף 3 א' לחוק יסודות התקציב, התשמ"ה-1985.
4.1.2. תשלומים בגין קניות בארץ, למעט המקרים הבאים:
4.1.2.1. תשלומים לקבלנים בגין עבודות פיתוח ובנייה.
4.1.2.2. תשלומי פסקי דין.

4.1.2.3. תשלומים בין משרדי ממשלה.
4.1.2.4. תשלומים לספקים ולזכאים אחרים אשר חוזה ההתקשרות עמם מציין באופן מפורש מועד תשלום השונה מהאמור בהוראה זו.
	שם המאשר: אבישר כהן
	תפקיד: סגן בכיר לחשב הכללי
	חטיבה: מידע ניהולי

	בתוקף מיום: 1.08.2008
	http://takam.mof.gov.il

4.2. תשלומים בגין התקשרויות שנחתמו לפני 1 בינואר 2007
4.2.1. אם נקבע מועד מפורש לתשלום, הוא יתבצע לפי האמור בהסכם ההתקשרות.
4.2.2. אם לא נקבע מועד מפורש לתשלום, הוא יתבצע לפי האמור בהוראה זו.
4.3. קביעת מועדי התשלום 
4.3.1. ככלל, יקבע חשב המשרד באופן בלתי תלוי את מועדי התשלום לכל ספק ולכל זכאי אחר במועדים המפורטים להלן:
4.3.1.1. חשבון/חשבונית אשר יוגשו בתאריכים 15-1 בחודש, ישולם בתחילת מועד התשלום הממשלתי של החודש העוקב.
4.3.1.2. חשבון/חשבונית אשר יוגשו בתאריכים 24-16 בחודש, ישולם בחודש העוקב לפי יום הגשת החשבון, כלומר בדיוק 30 יום מיום הגשת החשבון.
4.3.1.3. חשבון/חשבונית אשר יוגשו בתאריכים 31-25 בחודש, ישולם ב-24 בחודש העוקב, דהיינו בסוף מועד התשלום הממשלתי של החודש העוקב.
4.3.2. התשלומים המפורטים מטה ישולמו במועד התשלום הממשלתי הקרוב ביותר למועד הגשת החשבון למשרד, ולא בהתאם להוראת סעיף ‎4.3.1:
4.3.2.1. תשלומים שבמהותם מיועדים לתשלום שכר ומשכורות (כגון תשלום לחברת כוח אדם וכדומה).
4.3.2.2. תשלומים לגופים נתמכים, בהתאם להוראות תכ"ם, "תמיכות", פרק 6.
4.4. חריגה ממועד ביצוע התשלום
4.4.1. חשב המשרד יהיה רשאי לאשר חריגה מההנחיות שבהוראה זו ולהקדים מועד תשלום. 
4.4.2. חשב המאשר חריגה והקדמת מועד תשלום, יערוך מסמך המפרט את הסיבות והנימוקים לביצוע החריגה ולהקדמת מועד התשלום. מסמך זה יצורף למסמכי התשלום.
4.4.3. במקרים שבהם חשב המשרד קיבל בקשה של המוטב להקדים תשלום ואת הסכמתו בכתב לגביית ריבית החשב הכללי – יהיה החשב רשאי לאשר בקשה זו ולגבות ריבית בהתאם להוראת תכ"ם, "קביעת שיעורי ריבית", מס' 3.1.1.
4.4.4. חשב המשרד יעביר מחצית מהסכום שנגבה במסגרת סעיף ‎4.4.3 להכנסות המדינה, ואילו המחצית האחרת תועבר לתקנה התקציבית שממנה בוצע התשלום.
4.5. מועדי התשלום ליחידות הממשלה לא ייקבעו בהתאם להוראות פרק זה, ולגביהם לא תחול מגבלה על מועד ביצוע התשלום.
4.6. תשלומים לרשויות מקומיות יתבצעו בהתאם להוראה זו.
5. מסמכים ישימים
5.1. חוק יסודות התקציב התשמ"ה-1985.
5.2. הוראת תכ"ם, "קביעת שיעורי ריבית", מס' 3.1.1.
5.3. הוראות תכ"ם, "תמיכות", פרק 6.
6. נספחים
6.1. נספח א – טבלת שינויים שבוצעו בהוראה.
נספח א – [טבלת שינויים שבוצעו בהוראה]
	מהדורה 

חדשה 
	תאריך 

ביצוע עדכון
	סעיף/ים מושפע/ים
	תיאור עדכון/נימוקים

חוזה
שנערך ונחתם ביום ____________  לחודש ______________  בשנת _____________
ב י ן :
ממשלת ישראל בשם מדינת ישראל המיוצגת ע"י החשב הכללי 
(להלן - הממשלה)

מ צ ד   א ח ד 

 ל ב י ן :
_____________________________  ח.פ. ______________
באמצעות מורשה/מורשי חתימה מטעמו/ה _____________________________________ 

(להלן - המשתמש)

מ צ ד   ש נ י

ה ו א י ל :

והממשלה פיתחה ומפעילה "פורטל ספקים ממשלתי" המהווה מערכת ממוחשבת להעברת הזמנות רכש מהממשלה לספקים וקבלת דיווחי ביצוע וחשבוניות מהספקים לממשלה,

ו ה ו א י ל :

והממשלה מוכנה לספק למשתמש שירותים שונים במסגרת פורטל הספקים הממשלתי כפי שיוגדרו ע"י משרד האוצר מפעם לפעם,

ו ה ו א י ל :

והמשתמש מעונין בקבלת שירותים אלה או חלקם בתנאים המפורטים להלן,

לכן הוסכם בין הצדדים כדלקמן:

1. מבוא ונספחים
המבוא לחוזה זה ונספחיו מהווים חלק בלתי נפרד ממנו.

נספח מספר 2

דף 2 מתוך 11
2. פרשנות
למונחים שלהלן תהא בחוזה זה ובנספחיו המשמעות הכתובה בצידם, זולת אם משתמעת מן ההקשר משמעות אחרת.
(1) "פורטל ספקים ממשלתי" – מערכת ממוחשבת להעברת הזמנות רכש מהממשלה לספקים וקבלת דיווחי ביצוע וחשבוניות מהספקים לממשלה.

(2) "משתמש" – ספק (תאגיד או יחיד) שנרשם לשימוש בפורטל הספקים הממשלתי.
(3) "נציג משתמש" – כל אדם הפועל מטעם המשתמש בפורטל הספקים הממשלתי.
(4) "תשתית מרכזית" – כלל רכיבי התוכנה, החומרה והתקשורת המרכזיים המשמשים להפעלת פורטל הספקים הממשלתי בצד הממשלה, עד וכולל אתר האינטרנט של הפורטל בסביבת תהיל"ה.
(5) "תשתית מקומית" – כלל רכיבי התוכנה, החומרה והתקשורת המשמשים את המשתמש לגישה לפורטל הספקים הממשלתי והעבודה בו, עד אתר האינטרנט של פורטל הספקים הממשלתי בסביבת תהיל"ה (לא כולל). מבלי לגרוע מכלליות האמור לעיל, יובהר שהתקנת תוכנת כרטיס חכם ותוכנת החתימה האלקטרונית בעמדות העבודה של נציגי המשתמש נכללים בהגדרת התשתית המקומית.
(6) "מידע מותר" - כל מידע המצוי בפורטל הספקים הממשלתי שהמשתמש מורשה לקבלו לצרכים הפנימיים שלו.
(7) "מידע אסור" - מידע, ידיעות או נתונים מכל סוג שהוא ומכל צורה שהיא, המצויים בפורטל הספקים הממשלתי, למעט מידע מותר.
"גורם מאשר" – כהגדרתו בחוק חתימה אלקטרונית, התשס"א-2001.
(8) "חתימה אלקטרונית מאושרת" - כהגדרתה בחוק חתימה אלקטרונית, התשס"א-2001.

(9) "המשרדים" – משרדי הממשלה.

(10) "חברה מנהלת" – גוף הפועל מטעמה של הממשלה האחראי לקשר עם הספקים העושים שימוש בפורטל, כפי שיפורט בחוזה זה.
3. פונקציונליות פורטל הספקים
(1) באמצעות פורטל הספקים הממשלתי ניתן יהיה לבצע את הפעולות להלן:
1. לצפות בהזמנות הרכש הנשלחות ע"י משרדי הממשלה העושים שימוש בפורטל לספק ולהדפיס אותן אם המשרד צירף להזמנה את פלט ההזמנה להדפסה.
2. להגיש דיווחי ביצוע.
3. להגיש חשבוניות חתומות אלקטרונית אשר יהוו חשבונית מקור וזאת במקום הגשת חשבוניות פיסיות.
4. לצפות בסטטוס אישור המסמכים שהוגשו ותקינותם ע"י משרדי הממשלה.
4. עמידה בהנחיות רשות המיסים
(1) השימוש בפורטל הספקים הממשלתי בכלל והגשת חשבוניות חתומות אלקטרונית בפרט הינם כפופים להנחיות רשות המיסים בכלל ובפרט הוראות מס הכנסה
(ניהול פנקסי חשבונות), התשל"ג-1973. מבלי לפגוע בכלליות האמור לעיל, ספק אשר יעשה שימוש בפורטל הספקים הממשלתי יידרש לעמוד גם בתנאי סעיף 18ב להוראות –
"כללים למשלוח מסמכים ממוחשבים".
(2) פורטל הספקים הממשלתי וכללי השימוש בו יתעדכנו מעת לעת בהתאם להנחיות והוראות רשות המיסים ועל המשתמש יהיה להתאים את עבודתו להנחיות והוראות כאמור.
(3) חתימת ממשלת ישראל על חוזה זה מהווה את הסכמתה לפי סעיף 18ב להוראות לניהול ספרים, לקבל מאת הספק מסמכים ממוחשבים. הסכמה זו תחול על כל משרדי הממשלה שיפעילו את פורטל הספקים הממשלתי.

5. הגבלת אחריות
(1) הממשלה תעשה כל מאמץ סביר להבטיח זמינות ותקינות פעולת פורטל הספקים הממשלתי ואולם ייתכן שהפורטל לא יהיה זמין מעת לעת בשל תקלות או לצורך תחזוקה.
כמו כן ייתכנו תקלות שיחייבו הגשת דיווחי ביצוע ו/או חשבוניות מחדש או יפגעו בקצב העבודה. במקרים אלה לא תהיה למשתמש כל תביעה, דרישה או טענה כלפי הממשלה ו/או מי מטעמה או כלפי המשרדים ו/או מי מטעמם ובלבד שננקטו על ידי הממשלה, או מי מטעמה,
מאמצים סבירים למניעת הישנות התקלות והטיפול בהן.
(2) הממשלה תפעיל בפורטל הספקים הממשלתי אמצעי אבטחת מידע נאותים ואולם ייתכנו פגיעות באבטחת מידע ובמקרים אלה לא תהיה למשתמש כל תביעה, דרישה או טענה כלפי הממשלה ו/או מי מטעמה או כלפי המשרדים ו/או מי מטעמם ובלבד שננקטו על ידי הממשלה, או מי מטעמה, מאמצים סבירים למניעת הישנות הפגיעות והטיפול בהן.
(3) מבלי לגרוע מכלליות האמור לעיל, הוראות סעיף זה יחולו גם במקרה של פגיעות באבטחת מידע שהביאו לחשיפת פרטי המשתמשים ו/או נציגיהם ו/או פרטי הזמנות ו/או דיווחי ביצוע ו/או חשבוניות.

(4) המשתמש מוותר בזאת על כל דרישה, תביעה או טענה כלפי הממשלה, המשרדים או מי מטעמם על כל נזק ישיר או עקיף או הפסד כלשהו הנובעים משימושו בפורטל הספקים הממשלתי ו/או מאי-נכונות המידע בפורטל הספקים הממשלתי.
(5) המשתמש וכל נציגיו פוטרים את הממשלה, המשרדים וכל מי שבא מטעמם מאחריות כלשהי לכל נזק, עקיף או ישיר,  שייגרם לו או לכל צד שלישי כאמור בסעיף (3) לעיל.

6. תשתית מקומית
(1) לצורך הפעלת פורטל הספקים הממשלתי, יקים המשתמש תשתית מקומית העומדת לפחות בדרישות המתוארות בנספח א' לחוזה זה המהווה חלק בלתי נפרד ממנו.
(2) הקמת התשתית המקומית והפעלתה יהיו באחריות בלעדית של המשתמש או מי מטעמו ועל חשבונו של המשתמש. לממשלה לא תהיה אחריות כלשהי על התשתית המקומית.
(3) המשתמש מוותר בזאת על כל דרישה, תביעה או טענה כלפי הממשלה, המשרדים או מי מטעמם על כל נזק ישיר או עקיף או הפסד כלשהו הנובעים מאי תקינות התשתית המקומית.
(4) אם במהלך תקופת תוקפו של חוזה זה יחולו שינויים טכנולוגיים ובכלל זה שדרוג גרסאות תוכנה שיחייבו היערכות נוספת להפעלת המערכת בידי המשתמש, היערכות נוספת זו תהיה באחריות המשתמש ועל חשבונו בלבד עד כדי הצורך לשדרג או להחליף מחשב המשתמש. יובהר שהממשלה אינה מתחייבת לאפשר הפעלת המערכת במחשב המשתמש במערכות הפעלה חדשות במועד מסוים או בכלל אלא שהיא תפעל לפי מדיניותה הטכנולוגית שתיקבע מדי פעם על ידי הגורמים המוסמכים לכך בממשלה.

7. שימוש בכרטיס חכם
(1) הגישה לפורטל הספקים הממשלתי וחתימה אלקטרונית על חשבוניות יתאפשרו באמצעות תעודות אלקטרוניות מאושרות המונפקות על-ידי גורם מאשר בהתאם לחוק חתימה אלקטרונית, התשס"א – 2001, התעודות מאוחסנות על גבי "כרטיס חכם" או " TOKEN".
(2) עלות הנפקת התעודה האלקטרונית, עלות חידושה התקופתי וכל העלויות הנלוות,
כגון קורא כרטיסים, יחולו על המשתמש.
(3) הכרטיס החכם (להלן הכרטיס) הינו אישי לנציג משתמש מסוים ואינו ניתן להעברה. 
(4) התוקף של כרטיס החכם הינו לתקופה מוגבלת, ולכן משתמשים יהיו חייבים לחדש את הכרטיס (בתשלום) אחת לתקופה (כיום, אחת לשנתיים או אחת לארבע שנים).
(5) הפעלת הכרטיס במחשב המשתמש מחייבת הכנת תשתית מקומית כמפורט בנספח א' לחוזה זה.
(6) הנפקת הכרטיס מחייבת הגעה פיסית למשרדי הגורם המאשר של האדם, שבעבורו יונפק הכרטיס. לחילופין ניתן להזמין את הגורם המאשר למשרדי המשתמש בתשלום נוסף שיחול על המשתמש.
(7) איבוד הכרטיס החכם, תקלה בכרטיס החכם או השחתתו ו/או שכיחת הסיסמה דורשים הנפקת כרטיס חכם חדש הכרוכה בתשלום נוסף לגורם המאשר. תשלום זה יחול על המשתמש.
(8) כל פעולה הנעשית באמצעות הכרטיס החכם תהיה באחריותו הבלעדית של המשתמש ותחייב אותו. 
(9) אם סיסמת הכרטיס התגלתה לאחר, על המשתמש לדאוג לשנות את הסיסמה לאלתר.
8. תנאים נוספים להנפקת כרטיס חכם
(1) כתנאי מוקדם לקבלת כרטיסים חכמים לצורך עבודה בפורטל הספקים הממשלתי, כל משתמש יחתים כל נציג מטעמו על הצהרה בנוסח המופיע בנספח ב' לחוזה זה ומהווה חלק בלתי נפרד ממנו, ועו"ד או רו"ח של המשתמש יבדוק את נכונות ההצהרה, יחתום עליה ויאשר כי המשתמש אישר כדין הנפקת כרטיס חכם לכל נציג מטעמו וכי פעולות נציגי המשתמש בפורטל הספקים הממשלתי יחייבו את המשתמש.

(2) כל משתמש יגיש את ההצהרות החתומות והמאושרות הללו לחברת הניהול כתנאי להגדרתו בפורטל הספקים הממשלתי. 

(3) הממשלה תהיה רשאית להגביל את מספר הנציגים הפעילים מטעמו של כל משתמש. הממשלה מתחייבת שלכל מציע יתאפשר להגדיר לפחות שני נציגים פעילים מטעמו.

(4) החלפת נציג משתמש תיעשה באמצעות חברת הניהול ובהתאם לתנאי חוזה זה.

מודגש כי ההסדרים לגבי הנפקת כרטיס חכם המפורטים בחוזה זה הינם נכונים בעת פניית הממשלה לספקים בהצעה לעשות שימוש בפורטל הספקים הממשלתי, אולם הסדרים אלה יכולים להשתנות לפי דרישות הגורם המאשר ו/או אם יוחלף הגורם המאשר ע"י גורם מאשר אחר או נוסף ו/או בעקבות שינוי הוראות חוק ו/או תקנות רלבנטיים.

9. זכויות יוצרים
קיימות זכויות יוצרים בנתוני פורטל הספקים הממשלתי וכתנאי לקבלת גישה לפורטל הספקים הממשלתי, המשתמש מצהיר בזה שהוא לא ישתמש בפורטל הספקים הממשלתי והנתונים שבו אלא למטרת מתן קבלת הזמנות רכש, הגשת דיווחי ביצוע וחשבוניות.

10. ניהול משתמשים, תמיכה, הדרכה והטמעה
(1) הממשלה תמנה גורם מרכזי אשר ישמש כתובת של המשתמשים ונציגיהם מול הממשלה, לענייני הרשאות בפורטל הספקים הממשלתי, כרטיסים חכמים ותיאום הדרכה.
גורם זה לא יהיה מוסמך לתת תמיכה מקצועית/הדרכה וכן לא יהיה מוסמך לתת מענה לכל נושא אחר, כגון לגבי הזמנות רכש, דיווחי ביצוע וחשבוניות מסוימים ותשובותיה,
היה וניתנו או הובנו בכל נושא אחר לא יחייבו את הממשלה ו/או את המשרדים.
(2) הממשלה תפעיל מרכז תמיכה טלפוני ללא תשלום לשימוש המשתמשים ונציגיהם,
אשר יפעל בימים א' עד ה' בין השעות 08:00 - 16:00. הממשלה תהיה רשאית לשנות מועדי פעילויות מרכז התמיכה על ידי הודעה מראש בפורטל הספקים הממשלתי. הממשלה תעשה מאמץ סביר לתת מענה מהיר לכל הפונים למרכז התמיכה, אולם מובהר, כי מרכז התמיכה משמש משתמשים רבים מתחומים מגוונים וייתכנו בו עומסים אשר יאריכו את זמני המענה. למשתמש או מי מטעמו לא תהיה כל תביעה או טענה בגין זמני התגובה במרכז התמיכה. המשתמש ונציגיו מוותרים בזאת על כל דרישה, תביעה או טענה כלפי הממשלה, המשרדים או מי מטעמם על כל נזק ישיר או עקיף או הפסד כלשהו הנובעים מאי זמינות מרכז התמיכה ו/או מזמני התגובה בו.
(3) הממשלה תעניק לנציגי המשתמשים חוברת הדרכה למשתמש בקובץ דיגיטלי,
אותו יוכלו להוריד מפורטל הספקים או לקבלו מהגורם שהוגדר ככתובת מרכזית לניהול רישום המשתמשים.
11. שימוש בהליכים חלופיים:
(1) הטמעת פורטל הספקים הממשלתי במשרדי הממשלה השונים תתבצע בהדרגה. הממשלה תודיע לכל המשתמשים על הצטרפות כל משרד חדש ע"י פרסום הודעה מתאימה בפורטל הספקים הממשלתי ו/או בדרך אחרת.
(2) בפורטל יכללו הזמנות רכש מסוגים מסוימים, כפי שייקבע מעת לעת ע"י הממשלה.
(3) ככלל, מרגע הפעלת פורטל הספקים הממשלתי במשרד ממשלתי מסוים, המשרד יפעיל באמצעות הפורטל את כל הזמנות הרכש מהסוגים הנכללים בפורטל. אולם המשרד יהיה רשאי להחריג הזמנות מסוימות מלהיכלל בפורטל הספקים הממשלתי וזאת לפי שיקול דעתו הבלעדי בכפוף להנחיות החשב הכללי. במקרים אלה לא תהיה למשתמשים כל תביעה או טענה כלפי הממשלה או מי מטעמה ו/או כלפי המשרדים או מי מטעמם.
(4) ככלל, ספק המצטרף לפורטל הספקים הממשלתי, יגיש את כל דיווחי הביצוע ואת כל החשבוניות בגין ההזמנות שהופנו אליו באמצעות פורטל הספקים הממשלתי, בפורטל בלבד. אולם, הספק יהיה רשאי להגיש דיווחי ביצוע או חשבוניות מסוימים שלא באמצעות הפורטל, בכפוף לתנאי ההסכם בינו לבין המשרד ובכפוף לכל דין.

12. בעיות ביצועים, פונקציונליות חסרה או חלקית:
(1) ייתכן שחלק מהפונקציונליות של פורטל הספקים הממשלתי לא תהיה זמינה במועד ההפעלה הראשונה המתוכננת של הפורטל. במקרה זה, תוספות פונקציונליות יוטמעו בשלבים לאחר כניסת המערכת לעבודה בפועל. לא תהיה למשתמשים כל תביעה או טענה כלפי הממשלה ו/או מי מטעמה או כלפי משרדים ו/או מי טעמם בגין חוסרי פונקציונליות כאמור.
(2) הממשלה תעשה כל מאמץ סביר להבטיח זמינות ותקינות פעולת פורטל הספקים הממשלתי ואולם ייתכן שהמערכת לא תהיה זמינה מעת לעת בשל תקלות או לצורך תחזוקה. כמו כן, ייתכנו תקלות שיחייבו הגשה חוזרת של דיווחי ביצוע ו/או חשבוניות או יפגעו בקצב העבודה. במקרים אלה לא תהיה לספקים כל תביעה או טענה כלפי הממשלה ו/או מי מטעמה או כלפי המשרדים ו/או מי מטעמם ובלבד שננקטו על ידי הממשלה, או מי מטעמה, מאמצים סבירים למניעת הישנות התקלות והטיפול בהן.
(3) במקרים בהם תקלה מתמשכת בפורטל הספקים הממשלתי מונעת באופן זמני הגשת דיווחי ביצוע ו/או חשבוניות באמצעות הפורטל, המשרדים והמשתמשים יונחו לפעול מחוץ לפורטל הספקים הממשלתי בהתאם להנחיות כפי שיפורסמו ע"י החשב הכללי מעת לעת.
13. שינויים חקיקתיים
(1) ייתכן שבמהלך הפעלת פורטל הספקים הממשלתי ישתנו חוקים ותקנות או יפורסמו החלטות בתי המשפט או פסקי דין או הנחיות רשות המיסים המשפיעים על תהליכי הרכש הממשלתי ובמקרים אלה תהיה הממשלה רשאית להתאים את תהליכי העבודה בפורטל הספקים הממשלתי בהתאמה לשינויים אלה. המשתמשים יהיו מחויבים לעבוד לפי הכללים החדשים שיוגדרו. 
(2) הממשלה שומרת לעצמה את הזכות לשנות הסדרים ותהליכים בניהול פורטל הספקים הממשלתי ע"י הודעה מראש למשתמשים ו/או נציגיהם דרך פורטל הספקים הממשלתי ו/או בדרכים אחרות ו/או ע"י שינוי תנאי חוזה זה. במקרה של שינוי חוזה המשתמש יידרש לחתום על חוזה תחליפי ו/או על נספח לחוזה זה. משתמש הרואה את עצמו נפגע ע"י שינויים אלה יהיה רשאי להפסיק את השימוש בפורטל הספקים הממשלתי ע"י הודעה בכתב לחברת ניהול תוך 30 יום מיום משלוח ההודעה על השינויים כאמור.
14. חבלה ומידע אסור
(1) המשתמש וכל נציגיו מתחייבים לא לגרום, לא לנסות לגרום ולא להניח לאחר לגרום לשינוי כלשהו במידע, ידיעה או נתון מכל סוג שהוא המצויים בפורטל הספקים הממשלתי פרט לאישור קבלת הזמנות רכש, הגשת דיווחי ביצוע וחשבוניות ופעולות אחרות שהממשלה תאפשר לבצע באמצעות הפורטל, אם תאפשר.
(2) המשתמש מתחייב להשתמש במידע מותר אך ורק למטרת אישור הזמנות רכש, הגשת דיווחי ביצוע וחשבוניות למשרדי הממשלה והמשתמש מתחייב לא להפיץ את המידע לגורם כלשהו שלא לצורך המטרות המפורטות לעיל.

(3) המשתמש וכל נציגיו מתחייבים לא לנסות לקבל מידע אסור מהמערכת, ואם במקרה יגיע אליהם מידע אסור בדרך כלשהי, מתחייבים המשתמש וכל נציגיו, ביחד ולחוד:

1. למחוק מיד את המידע האסור במחשב המשתמש או בכל מחשב או ציוד אחר שבשליטתו ושבו נמצא מידע אסור. אם לידיעת המשתמש הוקלט מידע אסור במחשב או ציוד אחר שאינו בשליטתו, יודיע על כך למרכז התמיכה של טלפונית וגם בכתב, מיד כשיוודע לו. אם הודפס המידע האסור, ישלח מיד המשתמש את הדף המודפס אל מרכז התמיכה של מרכבה, בלי להשאיר ברשותו העתק של הדף או העתק אחר של המידע האסור.

2. להודיע מיד טלפונית וגם בכתב על האירוע לחברת הניהול.

3. לא לעשות כל שימוש במידע אסור ולא לגלותו לאיש, למעט גילוי הדרוש לצורך פסקאות א. ו-ב. לעיל.
(4) המשתמש מתחייב לא להשתמש במידע בניגוד לדין.

(5) המשתמש מתחייב לא לאפשר למי שאינו הנציג המורשה שלו (לו הונפק כרטיס חכם) להתקשר למערכת באמצעות כרטיס החכם, בין במישרין ובין בעקיפין, והוא מתחייב לקיים הסדרים מתאימים שימנעו התקשרות כאמור. כמו כן, מתחייב המשתמש שלא למסור לאדם שאינו זכאי לקבלו לפי חוזה זה, מידע שיאפשר לו להתקשר למערכת.
(6) המשתמש אחראי לכך שכל נציג מורשה שלו ימלא את חובותיו לפי כתב ההתחייבות ולפי חוזה זה וכן שהוא ימלא את כל הדרישות המוטלות על המשתמש בסעיף זה.

(7) הפרה של אחת או יותר מהתחייבויות המשתמש על פי חוזה זה על ידי המשתמש או נציג מורשה שלו תחשב להפרת חוזה על ידי המשתמש, וזאת מבלי לפגוע בזכויות הממשלה לפיצוי, שיפוי או כל סעד אחר שיגיע לה מאת הנציג המורשה.
(8) המשתמש מתחייב לבטל את הרשאתו של כל נציג מורשה שלו שהפסיק להיות שותף או הפסיק את עבודתו אצל המשתמש, לפי הענין, ולהודיע על כך לחברת ניהול טלפונית וגם בכתב תוך 48 שעות מיום סיום עבודתו של הנציג.

(9) הודיע המשתמש לחברת ניהול כאמור בפסקה (8) לעיל, תבטל הממשלה את זכאותו של הנציג של המשתמש (שהפסיק להיות מורשה לשימוש במערכת) להשתמש במערכת תוך 48 שעות מיום קבלת ההודעה בכתב אולם תהיה הממשלה רשאית (ולא חייבת) לבטל את ההרשאה גם על סמך הודעה טלפונית בלבד.

(10) הממשלה תהיה רשאית לבטל את ההרשאה לנציג מורשה של המשתמש מכל סיבה שהיא בתנאי שהממשלה תנמק את סיבת הביטול.
15. ניתוק המשתמש מפורטל הספקים הממשלתי
(1) באם ייווצרו תנאים הכרחיים המחייבים את הממשלה להפסיק השימוש בפורטל הספקים הממשלתי או חלקו, תהא הממשלה רשאית להפסיק את פעילות פורטל הספקים הממשלתי, לתקופה מוגבלת או בלתי מוגבלת.

(2) אם יתברר כי קיים חשש לגבי נכונות ההצהרות של המשתמש או נציגיו שניתנו לממשלה או אם המשתמש או נציגיו קיבלו מידע אסור והשתמש בו בניגוד להוראות סעיף שגיאה! מקור ההפניה לא נמצא. לעיל או ניסה לחבל בפורטל הספקים הממשלתי או הניח לאחר לחבל במערכת, אזי תהא רשאית הממשלה לנתק את המשתמש מהמערכת עד לבירור העניין ובמקרה זה לא תהיה למשתמש כל תביעה או טענה כלפי הממשלה או מי מטעמה ו/או המשרדים או מי מטעמם בגין אי קבלת שירותי פורטל הספקים הממשלתי.
16. ביטול החוזה
(1) כל אחד מהצדדים יהא רשאי לבטל חוזה זה מכל סיבה שהיא בהודעה בכתב, והביטול יכנס לתוקפו בחלוף 21 ימים לאחר שהגיעה הודעת הביטול אל הצד השני.

(2) הפר המשתמש אחת או יותר מהתחייבויותיו לפי חוזה זה, תהא הממשלה רשאית לבטל את החוזה ללא הודעה מראש, מיד כשההפרה הגיעה לידיעתה ואולם תשקול הממשלה הענקת פסק זמן סביר לשם תיקון העילה לביטול החוזה בהתחשב באופי ההפרה שהניעה את הממשלה לביטול חוזה זה. אין באמור בסעיף קטן זה כדי לפגוע בזכויות הממשלה לכל סעד אחר המגיע לה מאת המשתמש או נציגו, לפי חוזה זה או על פי דין.

17. הסבה

זכויות המשתמש לפי חוזה זה אינן ניתנות להסבה בדרך מיזוג תאגידים או בכל דרך אחרת ללא הסכמה בכתב ומראש של הממשלה.
18. סמכות שיפוט
כל סכסוך משפטי ו/או תביעה לפי הסכם זה תוגש לבתי המשפט המוסמכים בירושלים. 
19. הודעות

כל הודעה, דרישה, בקשה או מסמך שיש להודיע, למסור או לשלוח לפי חוזה זה, יהיו בכתב ויישלחו בדואר, ויראו אותם כאילו נמסרו 72 שעות לאחר המועד שבו נשלחו. במקביל על הצדדים להודיע את ההודעה האמורה גם במייל לצד השני. 
20. כתובות הצדדים

הממשלה – משרד האוצר, חטיבת נכסים, רכש ולוגיסטיקה, רח' קפלן 1, ירושלים.  
המשתמש  - _________________________________________________


ולראיה באו הצדדים על החתום בתאריך הנקוב בראש חוזה זה.

חתימות הממשלה

שם _______________________ חתימה _______________________
שם  _______________________חתימה_______________________

חתימות המשתמש

שם _______________________ חתימה _______________________
שם  _______________________חתימה_______________________

נספח א' – דרישות לתשתית המקומית
1. אמצעים הניתנים מהגורם המנפק 
1.1. קורא כרטיסים.
1.2. כרטיס חכם.
1.3. סיסמא (Pin Number).

2. דרישות מערכת 
עבודה במערכת תתאפשר רק עם קיום דרישות החומרה והתוכנה הבאות:
2.1. יציאת USB פנויה (עבור קורא הכרטיסים)
2.2. דפדפן אינטרנט אקספלורר 7.0 ומעלה
2.3. מערכת הפעלה WINDOWS7 או WINDOWS8/8.1  או VISTA
2.4. Windows XP - עם 3 Service Pack ומעלה.
2.5. קורא כרטיסים מותקן *
2.6. תוכנת גישה לכרטיס חכם מותקנת*
2.7. תכנת חתימה דיגיטלית (Sign&Verify) מותקנת* 
2.8. לצורך השתלטות על תחנות העבודה של המשתמש יש להפעיל תוכנה בשם ,NETVIEWER  הפעלת התוכנה וההשתלטות תעשה בליווי התומך של מרכב"ה מאתר GOV.IL
*הנחיות להתקנת כרטיס חכם ותוכנת Sign&Verify ניתן למצוא בפורטל השירותים והמידע הממשלתי בכתובת קישור לפורטל השירותים והמידע הממשלתי).

נספח ב' – הצהרת נציג המשתמש ואישור על סמכויות נציג המשתמש בפורטל הספקים הממשלתי

אל ממשלת ישראל, באמצעות החשב הכללי, משרד האוצר

(מחק את המיותר)
אני/אנו הח"מ מודיע/ים בכך כי:
1.  כי  איש הקשר מטעמי/מטעם השותפות הרשומה בשם:................................../מטעם החברה בשם ....................... בע"מ/ (להלן – המשתמש) הינו מר/גב ............................ (להלן – נציג המשתמש) עבורו בכוונתנו להנפיק כרטיס חכם לצורך שימוש בפורטל הספקים הממשלתי לרבות לצורך הגשת דיווחי ביצוע וחשבוניות למשרדי ממשלה.
2. אני/אנו מאשר/ים בזאת כי כל שימוש בפורטל הספקים הממשלתי ע"י נציג המשתמש באמצעות כרטיס החכם יחייב  את המשתמש לכל דבר וענין לרבות הגשת דיווחי ביצוע וחשבוניות כאמור וקבלת הודעות ממשרדי הממשלה, אלא אם כן הודיע המשתמש לחברת הניהול מטעם הממשלה בכתב וגם טלפונית על ביטול ההרשאה לנציג המשתמש לפחות 48 שעות בימי עבודה במשרדי הממשלה, לפני ביצוע הפעולה והמשתמש קיבל מחברת הניהול אישור בכתב על כך שבקשת המשתמש התקבלה. לא התקבל האישור תוך 24 שעות ממועד ההודעה בכתב, על המשתמש יהיה להתקשר לחברת הניהול כדי לברר שביטול ההרשאה בוצע בפועל.
יובהר, כי על המשתמש חלה האחריות לוודא את קבלת הודעתו כאמור לעיל, וכי רק לאחר קבלת האישור מטעם החברה המנהלת, האמור יחזה להיות כנתקבל.
3. ידוע למשתמש, כי הכרטיס החכם יכלול תעודה אלקטרונית מאושרת בהתאם לחוק חתימה אלקטרונית, התשס"א-2001 הכוללת את הפרטים של המשתמש ואת פרטי נציג המשתמש. ידוע למשתמש כי על המשתמש להבטיח אישית כי לא ייעשה שימוש שאינו מורשה על ידי המשתמש בכרטיס והמשתמש פוטר בזה את הממשלה ומי מטעמה מכל אחריות הנובעת משימוש בלתי מורשה, כאמור.
4. הצהרה זאת באה בנוסף על ההתקשרות מול הגורם המאשר לצורך הנפקת תעודת חתימה אלקטרונית מאושרת.
5. פרטי נציג המשתמש הינם כלהלן:
1. שם מלא ...............................
2. כתובת מלאה .....................................................
3. ת.ז. ................................
4. תפקיד אצל המשתמש .................................
5. מספר טלפון בעבודה ..........................
6. מספר טלפון בבית ..............................
7. מספר טלפון נייד ................................
8. כתובת דואר אלקטרוני ........................
חתימה/ות של מורשה/מורשי חתימה מטעם הקבלן וחותמת של המשתמש:

................................................

.............................................................

שם מלא:  ..............................


שם מלא: ..............................

ת.ז./ח.פ.:  ...........................


ת.ז./ח.פ.: ...........................

כתובת:  ..............................


כתובת:  ..............................

______________________________________________________________

למילוי ע"י עו"ד או רו"ח (מחק את המיותר)

אני הח"מ, יועצו המשפטי/רו"ח של התאגיד, מאשר בזאת כי:

1. כל הפרטים המפורטים לעיל נכונים וכן שהמשתמש/ מורשה חתימה מטעם המשתמש /מורשי החתימה מטעם המשתמש (להלן – החותם או החותמים, בהתאמה)  .............................................   ת.ז. ................... ............................  ת.ז ..................... חתם/חתמו על ההצהרה הנ"ל בפני ביום ................................ וכמו כן שהוא מורשה ומוסמך לחתום הל ההצהרה/ הם מורשים ומוסמכים לחתום על ההצהרה לפי החלטות המשתמש ומסמכי היסוד שלו.
2.  נציג המשתמש מוסמך ומורשה לפי החלטות המשתמש /ומסמכי היסוד שלו וההצהרה הנ"ל:
2.1. להגיש גורם המאשר בשם המשתמש בקשה להנפקת תעודה אלקטרונית, כמשמעה בחוק חתימה אלקטרונית, התשס"א – 2001 (להלן: "התעודה האלקטרונית").
2.2. כי התעודה האלקטרונית של המשתמש תונפק על שמו של נציג המשתמש ועבורו.
2.3. לחתום באמצעות התעודה האלקטרונית, בשם המשתמש ומטעמו, על דיווחי ביצוע חשבוניות כמסר אלקטרוני, כמשמעות מונח זה בחוק הנ"ל, ולחייב את המשתמש לכל דבר וענין באמצעות התעודה האלקטרונית.
חתימה ..............................

חותמת .............................

מספר רשיון ......................

שם המשרד ..........................................

כתובת .................................................

מספר טלפון .........................................

ח ו ז ה (בעקבות מכרז)

שנחתם ביום_________ בחודש ___________ לשנת ________ בירושלים

בין

מדינת ישראל באמצעות ממשלת ישראל המיוצגת על ידי _______________ וחשב משרד החינוך 
 




(שם היחידה במשרד)

 (להלן: "המשרד") המורשים לחתום בשם המדינה על פי הרשאות שפורסמו בילקוט הפרסומים

(להלן: "המדינה")

מצד אחד

לבין
___________________

מרחוב_________________ (להלן: "צד ב'" ו/או "הקבלן")

באמצעות__________________________

מצד שני
הואיל:
ולמשרד דרושים שרותים של________________________________;

והואיל: 
והמשרד פרסם מכרז ___________ מיום___________ לקבלת השירותים הנ"ל;

והואיל:
וצד ב' מצהיר שהינו בעל הידע והנסיון הדרושים לצורך מתן השירותים הנ"ל ברמה גבוהה ובמסגרת ארגונית משלו.

והואיל:
והמדינה הסכימה להתקשר עם צד ב' בחוזה זה לאחר שההתקשרות אושרה על ידי ועדת מכרזים בדיון מס' __________ מיום__________;

הוצהר הותנה והוסכם בין הצדדים כדלקמן:

1. הגדרות

בהסכם זה יהיו למונחים הבאים הפרשנות שלצידם אלא אם כן נאמר אחרת:

1.1 "המכרז" - מכרז מס' 10/5.2018 מיום 7.5.2018 שענינו הקמת רשימת מבצעים פדגוגיים של קורסי פיתוח מקצועי מתוקצבים המיועדים לעובדי הוראה - מכרז חוזר
1.2 "היחידה" - אגף א' לפיתוח מקצועי של עובדי הוראה 
1.3 "השירותים" - פרושו השירותים נשוא הסכם זה.

2. כללי

2.1 המבוא לחוזה זה לרבות כל ההצהרות הכלולות בו והנספחים לחוזה זה מהווים חלק בלתי נפרד ממנו ויפורשו ביחד עמו.

2.2 הנספחים לחוזה זה הם:

2.2.1 נספח א' - מכרז מס' 10/5.2018 מיום 7.5.2018 כולל מסמכי הבהרות ככל שיהיו.
2.2.2 נספח ב' - הצעת צד ב' מיום ________ או חלקים ממנה כפי שהתקבלו על ידי המשרד.

2.2.3 נספח ג' - מסגרת העבודה.
2.2.4 נספח ד' - ערבות בנקאית.

2.2.5 נספח ה' - התחייבות לשמירת סודיות.

2.3 סתירה בין מסמכים
2.3.1 הצעת צד ב' או חלקים ממנה (אם התקבלו אחת או יותר מהחלופות שהציע צד ב' לביצוע מכרז) תהווה חלק בלתי נפרד מחוזה זה.

2.3.2 בכל מקרה של סתירה או אי התאמה בין הצעת צד ב' כפי שאושרה על ידי המשרד לבין יתר נספחי החוזה כולם או חלקם תגברנה הוראות יתר נספחי החוזה על פני הצעת צד ב'.
3. תקופת ההתקשרות

3.1 תקופת ההתקשרות על פי חוזה זה תחל ביום ________ ותסתיים לא יאוחר מיום_________.

3.2 הארכת התקשרות
הצדדים יהיו רשאים להאריך את ההתקשרות לתקופות נוספות בכפיפות להוראות חוק חובת המכרזים, התשנ"ב - 1993 ובכפיפות להוראות החשב הכללי במשרד האוצר. 

3.3 יובהר כי התקשרות הנפרשת על פני 2 שנות תקציב, בהיותה חופפת שנת לימודים (מספטמבר בשנה מסוימת עד לאוגוסט בשנה העוקבת), תהיה כפופה ותלויה באישור תקציב המדינה בשנה העוקבת. לפיכך, ככל שלא יאושר תקציב מדינה בשנה העוקבת או שלא יהיה תקציב פנוי לנושא, תופסק ההתקשרות.

4. התמורה

4.1 תמורת ביצוע כל התחייבויותיו של צד ב' לפי חוזה זה ישלם המשרד לצד ב' על יסוד דו"חות ביצוע מפורטים שיגיש צד ב' למשרד ושיאושרו על ידי המדינה בסכום שלא יעלה על סך ______ ₪ בהתאם לתנאי המכרז (להלן: "התמורה") עפ"י תוכנית עבודה המצ"ב.
4.2 הסכום האמור לעיל מתוקצב בסעיף תקציבי 


.
4.3 צד ב' מתחייב ומצהיר בזה שלא יבצע כל עבודה שהיא אלא ע"פ תוכנית עבודה אשר הוצאה כנדרש ע"י המשרד ואושרה ע"י מורשי החתימה מטעם הגורם המקצועי והחשבות. 

4.4 נוהל התשלום
4.4.1 צד ב' יגיש למשרד דו"ח המפרט את כל השירותים שביצע במהלך החודש האחרון, וכן חשבונית מס מפורטת שהונפקה על ידו.
4.4.2 תשלום התמורה יבוצע על ידי אגף הכספים במשרד עפ"י הוראת התכ"ם החדשה 1.4.3, מותנה באישור מטעם היחידה המקצועית שהשירות המפורט אכן בוצע (האישור יצויין בטופס מלווה הנותן ביטוי גם לעניין הפיצוי המוסכם ככל שישנו). 
4.4.3 לצד ב' לא תהיינה כל דרישות או טענות למשרד / ליחידה בגלל עיכובים בתשלום הנובעים מדו"ח שאינו מפורט כדבעי ו/או חוסר פרטים בחשבון, ו/או פרטים לא נכונים, ו/או חוסר במסמכים.

4.4.4 מובהר בזה כי המשרד לא ישלם בגין עבודה אשר בוצעה ללא הזמנת עבודה, מתאימה. 

4.5 מקדמות

אם ישלם המשרד לצד ב' מקדמות, הן תשולמנה בהתאם לאישורו של חשב המשרד ובכפוף להוראות החשב הכללי.

4.6 מע"מ

התמורה האמורה אינה כוללת מס ערך מוסף, אשר ישולם על ידי המשרד, עם כל תשלום ותשלום, ככל שמדובר בגוף המחויב במע"מ.

4.7 סופיות התמורה
התמורה הינה קבועה, מוחלטת וסופית וצד ב' לא יהיה רשאי לדרוש מהמשרד העלאות או שינויים בתמורה בגין ביצוע חיוביו על פי חוזה זה מכל סיבה שהיא.

4.8 תשלומי יתר

בתום תקופת חוזה זה יבדקו הצדדים את התשלומים שביצעה המדינה לאור דו"חות וחשבונות צד ב' שאושרו. אם יתברר שהמדינה שילמה סכומי יתר יחזירם צד ב' למדינה תוך חודש ימים כשהם צמודים כאמור בהוראות חוזה זה.

4.9 חוק התקציב
חוזה זה יהיה כפוף לחוק התקציב.
4.10 כללי

מובהר ומוסכם בין הצדדים כי לא יועבר סכום כלשהו מסעיף אחד בתקציב (המפורט בנספח מסגרת העבודה) למשנהו ללא הסכמתם מראש ובכתב של מנהל היחידה וחשב המשרד.

5. התחייבויות צד ב'
5.1 צד ב' מתחייב בזאת כלפי המשרד לבצע את כל הפעולות כפי שהן מפורטות בנספח לחוזה זה. מבלי לפגוע בכלליות האמור לעיל מתחייב צד ב' כדלקמן:

5.1.1 לבצע את השירותים במיומנות וברמה מקצועית גבוהה.

5.1.2 לשמור בסוד את כל המידע שיגיע אליו במהלך ביצוע ההתקשרות ולהחתים את כל המועסקים על ידו על טופס התחייבות לשמירת סודיות.

5.1.3 לדאוג לכך כי יהיו ברשותו כוח האדם, הציוד, הידע והאמצעים האחרים הדרושים על מנת לאפשר לו לבצע את התחייבויותיו על פי חוזה זה ובהתאם לדרישות המשרד, וכי ימשיכו להיות ברשותו על מילוי מלא של דרישות המשרד כאמור, כל כוח האדם, הציוד הידע והאמצעים האחרים האמורים, הכל באופן שיבטיח שיהיו בידי צד ב' בכל עת האמצעים הדרושים על מנת לאפשר לו לבצע את התחייבויותיו על פי חוזה זה.
5.1.4 לקיים את כל חוקי ההעסקה המנויים במכרז וכל דין החל לענין העסקת עובדים.
5.1.5 לאפשר למשרד ו/או לכל נציג מטעמו לבדוק בכל עת, הן במהלך ההתקשרות והן לאחריה, את ספרי החשבונות ו/או כל מסמך אחר שידרש עפ"י שיקול דעתו של המשרד, לרבות ספרי חשבונות של צדדים קשורים.
5.2 כל דבר הנוגע להיקף השירותים, תוכנם לוחות הזמנים לביצועם וכל הפרטים האחרים הקשורים לביצועם במידה ואינם מפורטים בחוזה זה על נספחיו, יקבעו בכתב על ידי המשרד בתיאום עם נציגי צד ב'.

6. התחייבות המשרד

על מנת לאפשר לצד ב' לעמוד בהתחייבויותיו על פי חוזה זה מתחייב המשרד כדלקמן:

6.1 להעמיד לרשות צד ב' את כל המידע והנתונים הדרושים לביצוע השירותים על פי חוזה זה סמוך ליום שהתקבלה דרישתו של צד ב'.

6.2 למנות ממונה או צוות ממונה מטעמו לצורך ביצועו של חוזה זה.

6.3 לקיים פגישות בין נציגי צד ב' לממונה כנדרש לצורך ביצוע השירותים תוך 14 ימים מעת שנתקבלה בקשת צד ב' לקביעת פגישה כאמור.

6.4 לתת לצד ב' אישור כי השירותים או חלק מהם בהתאם למסגרת העבודה בוצעו על פי הוראות החוזה, סמוך לאחר ביצוע כאמור.

7. פיקוח

נציגיה המוסמכים של המדינה יהיו רשאים לבקר באתרי מתן השירותים ולהתרשם מהם ולהעיר את הערותיהם לנציגיו המוסמכים של צד ב' וכן רשאים נציגי המדינה לקבל לבקשתם בכל עת סבירה אישור ו/או מסמך מצד ב' בכל נושא הקשור בביצוע חוזה זה.

8. שמירת סודיות ופרסום

8.1 צד ב' מתחייב לשמור בסוד ידיעות שיגיעו אליו עקב ביצוע חוזה זה ולא יגלה כל נתון ו/או מידע כאמור לכל צד שלישי שהוא. צד ב' מצהיר בזאת שידוע לו שאי מילוי התחייבויותיו לפי סעיף זה מהווה עבירה על פי חוק העונשין התשל"ז-1977 ועבירה על חוק הגנת הפרטיות התשמ"א-1981.

8.2 צד ב' מתחייב לא להציג את השירותים הניתנים לא כלפי עובדיו ומעסיקיו לא כלפי ציבור הנהנים משירותים אלה כפעולות של משרד החינוך יש חלק בארגונן, אולם צד ב' רשאי להציג את השירותים כניתנים לפי בקשת משרד החינוך והתרבות, תחת פיקוחו, בעידודו, או כנהנים מתמיכתו, הכל לפי העניין.
9. המחאת זכויות

צד ב' אינו רשאי להמחות או להסב לאחר או לאחרים את זכויותיו או חובותיו לפי חוזה זה, כולן או חלקן, בלי הסכמה בכתב ומראש של המשרד.

ניתנה הסכמת המשרד להסבה כאמור, ישאר צד ב' אחראי כלפי המשרד לביצוע החוזה והסבה כאמור לא תפטור אותו מאחריות זו.

10. התחייבות שלא להעסיק

צד ב' מתחייב בזה שלא להעסיק, בין במישרין ובין בעקיפין, אדם המועסק על ידי המשרד, אלא באישור בכתב ומראש של המשרד כל עוד הסכם זה בתוקף.

11. יחסי הצדדים

11.1 חוזה זה הינו חוזה קבלנות כמשמעותו בחוק חוזה קבלנות תשל"ד - 1974.

11.2 צד ב' מצהיר בזה כי הוא קבלן עצמאי וכי הוא מבצע את חיוביו על פי חוזה זה כקבלן עצמאי וכי לא קיימים יחסי עובד-מעביד בינו ובין מי המועסק מטעמו בביצוע חוזה זה ובין המדינה.

11.3 צד ב' מצהיר בזאת כי הודיע והבהיר לכל מי מהמועסקים על ידו בביצוע חוזה זה, כי בינם ובין המדינה לא יתקיימו כל יחסי עובד-מעביד.

11.4 תשלומים בגין המועסקים
צד ב' מתחייב בזה לשלם עבורו ועבור כל המועסקים על ידו בביצוע חוזה זה את כל התשלומים שחובת תשלומם מוטלת עליו על פי כל דין או על פי הוראות ההסכמים הקיבוציים הכלליים שבין לשכת התיאום של הארגונים הכלליים לבין ההסתדרות או כל הסכם קיבוצי שהוא בר תוקף בענף המתאים או כפי שהסכמים אלה יתוקנו לרבות צווי הרחבה שיוצאו על פי הסכמים אלה לרבות ומבלי לפגוע בכלליות האמור לעיל, את תשלומי מס הכנסה, מע"מ, בטל"א, תשלומים על פי חוק שעות עבודה ומנוחה, דמי מחלה, דמי חופשה שנתית, שכר מינימום, קרנות עובדים, תשלומי פנסיה, תנאים סוציאליים וכיוצ"ב וכן מתחייב הוא לקיים את כל ההוראות האמורות המתייחסות למועסקים על ידו. מבלי לפגוע בכלליות האמור לעיל מתחייב צד ב' לשלם למועסקים על ידו בביצוע הסכם זה, שכר שלא יפחת משכר המינימום הקבועים בחוק כולל הפרשה לזכויות סוציאליות. חויבה המדינה לשלם סכום כלשהו מהסכומים האמורים לעיל, בגין מי מהמועסקים על ידי צד ב' בביצוע חוזה זה, ישפה צד ב' את המדינה עם דרישה ראשונה בגין כל סכום שחויבה לשלם כאמור.

11.5 צד ב' יעמוד לביקורתו של מבקר המדינה ויהיה גוף מבוקר כמשמעותו בסעיף 9(6) לחוק מבקר המדינה, תשי"ח - 1959 בכל הקשור לקיום חוזה זה גם מעבר לתקופת החוזה.

12. אחריות משפטית

12.1 צד ב' יהיה אחראי באחריות מלאה ומוחלטת על פי כל דין לכל נזק ובגין כל פיצוי ותביעה כספית, אשר יגרמו ע"י עובדיו ו/או שלוחיו במסגרת מתן השירותים על ידו. 

12.2 צד ב' פוטר את המדינה מאחריות לכל תביעה אשר עלולה להיות מוגשת נגדה עקב העסקת עובדיו בפרוייקט. צד ב' מתחייב לשפות ו/או לפצות את המדינה בגין כל סכום שתחויב בו ובגין כל הוצאה שתיגרם לה עקב תביעה כאמור. 

12.3 צד ב' מתחייב לשלם כל סכום כסף או פיצוי, המגיעים על פי כל דין לעובד או לכל אדם הנמצא בשירותו כתוצאה מקיום יחסי עבודה עם העובד עקב העסקתו בפרוייקט. 
12.4 אם אי פעם יקבע כדין מסיבה כלשהי כי העסקת צד ב' או מי מעובדיו דינה כהעסקת עובד ע"י המדינה: 
12.4.1 התמורה האמורה לעיל יראו ככוללת את כל הסכומים המגיעים או העשויים להגיע לצד ב' ו/או לעובדיו לרבות כל תיגמול כלשהו, תשלום בגין זכויות סוציאליות, הפרשות/הפרשים, אם יגיעו לו אי פעם בגין העסקתו עפ"י חוזה זה, מכל סיבה שהיא. 
צד ב' יהיה מנוע מלטעון כי מגיעים לו סכומים נוספים כלשהם בכל עילה שהיא בגין העסקתו עפ"י חוזה זה.

12.4.2 בהסתמך על סעיף 28 לחוק פיצוי פיטורין, תשכ"ג – 1963, יראו ככלולים בתשלומים הניתנים לצד ב' לפי חוזה זה גם כל פיצויי הפיטורין גם חתימת צד ב' על חוזה זה מהווה הסמכה לכך. סעיף קטן זה טעון אישורו של שר העבודה והרווחה בהתאם לאמור בסעיף 28 האמור, ויכנס לתוקפו לאחר קבלת אישורו של השר או מי שהוסמך על ידו.
12.4.3 יחושב שכרו של צד ב' או מי מעובדיו כעובד עפ"י הקבוע לעניין זה לגבי עובדי מדינה בתפקיד ובדרגה דומים ככל האפשר. הכל כפי שיקבע ע"י נציב שרות המדינה ובאין תפקיד דומה או זהה כאמור ייחשב השכר לפי הקבוע לעניין זה בהסכמי העבודה הקיבוציים החלים על עובדים מסוג זה או בהיעדר הסכם כאמור לפי הסכם עבודה קיבוצי הקרוב לעניין, לדעת נציב שרות המדינה. חישוב השכר יעשה למפרע מיום תחילתו של הסכם זה וככל החיובים והזיכויים עפ"י הסכם זה, מחד, והחישוב החדש האמור, מאידך, יקוזזו הדדית.
12.5 ידוע לצד ב' כי עליו לבטח את עצמו ואת עובדיו בביטוח לאומי לבדו ועל חשבונו.
12.6 צד ב' מקבל על עצמו את האחריות לכל נזק או אובדן שיגרמו לגופו ו/או לרכושו של כל אדם אחר, לרבות לעובדי צד ב' והמועסקים על ידו בביצוע חוזה זה או לכל נזק כלכלי/פיננסי טהור, עקב מעשה או מחדל של צד ב', עובדיו, שליחיו או כל מי שבא מכוחו ו/או מטעמו תוך כדי ביצוע חוזה זה.
חויבה המדינה לשלם סכום כלשהו בגין מעשה או מחדל שצד ב' אחראי להם על פי כל דין או על פי חוזה זה ישפה צד ב' את המדינה באופן מיידי בגין כל סכום שחויבה לשלם.

13. ביטוח

צד ב' מתחייב לרכוש, ולקיים באמצעותו ו/או באמצעות מי מטעמו את כל הביטוחים המפורטים בזה, לטובתו ולטובת מדינת ישראל – משרד החינוך ולהציג למשרד החינוך, את הביטוחים הכוללים הכיסויים והתנאים הנדרשים כאשר גבולות האחריות לא יפחתו מהמצוין להלן:-

13.1  ביטוח חבות המעבידים
13.1.1 צד ב' יבטח את אחריותו החוקית כלפי עובדיו בביטוח חבות המעבידים בכל תחומי מדינת ישראל והשטחים המוחזקים. 
13.1.2 גבול האחריות לא יפחת מסך 5,000,000 דולר ארה"ב לעובד, למקרה ולתקופת הביטוח (שנה);
13.1.3 הביטוח יורחב לכסות את חבותו של המבוטח כלפי קבלנים, קבלני משנה ועובדיהם היה ויחשב כמעבידם;

13.1.4 הביטוח יורחב לשפות את מדינת ישראל –משרד החינוך היה ונטען לעניין קרות תאונת עבודה/מחלת מקצוע כלשהי כי הם נושאים בחבות מעביד כלשהם כלפי מי מעובדי צד ב', קבלנים, קבלני משנה ועובדיהם שבשירותו.
13.2 ביטוח אחריות כלפי צד שלישי
13.2.1 צד ב' יבטח את אחריותו החוקית על פי דיני מדינת ישראל בביטוח אחריות כלפי צד שלישי גוף ורכוש בגין פעילותו בכל תחומי מדינת ישראל והשטחים המוחזקים. 
13.2.2 גבול האחריות לא יפחת מסך 2,500,000 דולר ארה"ב למקרה ולתקופת הביטוח (שנה);
13.2.3 בפוליסה ייכלל סעיף אחריות צולבת - CROSS LIABILITY;
13.2.4 הביטוח יורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם;
13.2.5 עובדי משרד החינוך, עובדי הוראה ורכושם ייחשבו צד שלישי; 
13.2.6 מנחים, מרצים, מדריכים ובעלי תפקיד נוספים, אשר אינם נכללים במסגרת ביטוח חבות מעבידים של צד ב', ייחשבו שלישי;
13.2.7 הביטוח יורחב לשפות את מדינת ישראל – משרד החינוך ככל שייחשבו אחראים למעשי ו/או מחדלי צד ב' וכל הפועלים מטעמו. 

13.3 ביטוחים נוספים 
צד ב' יוודא וידאג כי לגבי: 
מקום קיום הפעילויות - למפעילי מקום קיום הפעילויות יהיה ביטוח אחריות כלפי צד שלישי בגבולות אחריות סבירים וכן ביטוח רכוש למבנים ותכולתם.
הביטוחים יורחבו לכלול סעיף ויתור על זכות השיבוב כלפי מדינת ישראל – משרד החינוך ועובדיהם. 

אולם ויתור כאמור לא יחול לטובת אדם שגרם לנזק בכוונת זדון
13.4 כללי

בכל פוליסות הביטוח הנ"ל יכללו התנאים הבאים:-
13.4.1 לשם המבוטח יתווספו כמבוטחים נוספים : מדינת ישראל – משרד החינוך, בכפוף להרחבי השיפוי כמפורט לעיל;
13.4.2 בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא אם ניתנה על כך הודעה מוקדמת של 60 יום לפחות במכתב רשום לחשב משרד החינוך;
13.4.3 המבטח מוותר על כל זכות שיבוב/תחלוף, תביעה, חזרה או השתתפות כלפי מדינת ישראל, משרד החינוך ועובדיהם, ובלבד שהוויתור לא יחול לטובת אדם שגרם לנזק מתוך כוונת זדון; 
13.4.4 צד ב' אחראי בלעדית כלפי המבטח לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות;
13.4.5 ההשתתפויות העצמיות הנקובות בכל פוליסה ופוליסה תחולנה בלעדית על צד ב'.
13.4.6 כל סעיף בפוליסות הביטוח המפקיע או מקטין בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל, והביטוח הינו בחזקת ביטוח ראשוני המזכה במלוא הזכויות על פי הביטוח. 
13.4.7 תנאי הכיסוי של הפוליסות הנ"ל, לא יפחתו מהמקובל על פי תנאי "פוליסות נוסח ביט", בכפוף להרחבת הכיסויים כמפורט לעיל ולביטול חריג כוונה ו/או רשלנות רבתי ככל שקיים. 
העתקי פוליסות הביטוח, מאושרות ע"י המבטח או אישור בחתימתו על קיום הביטוחים כאמור, יומצאו על ידי צד ב' למשרד החינוך עד למועד חתימת החוזה. 
צד ב' מתחייב בכל תקופת ההתקשרות החוזית עם מדינת ישראל – משרד החינוך להחזיק בתוקף את פוליסות הביטוח. צד ב' מתחייב כי פוליסות הביטוח תחודשנה על ידו מדי תקופת ביטוח, כל עוד החוזה עם מדינת ישראל – משרד החינוך בתוקף. צד ב' מתחייב להציג את העתקי פוליסות הביטוח המחודשות מאושרות וחתומות ע"י המבטח או אישור בחתימת מבטחו על חידושן למשרד החינוך לכל המאוחר שבועיים לפני תום תקופת הביטוח.
אין בכל האמור בסעיפי הביטוח כדי לפטור את צד ב' מכל חובה החלה עליו על פי דין ועל פי החוזה ואין לפרש את האמור כוויתור של מדינת ישראל – משרד החינוך על כל זכות או סעד המוקנים לה על פי דין ועל פי חוזה זה.

14. זכויות יוצרים

14.1 כל התוכניות, נספחים, טיוטות, תרשימים, נתונים, תוכנות וכל חומר אחר שהכין צד ב' לשם ביצוע חיוביו על פי חוזה זה או כתוצאה ממנו וזכויות היוצרים הנובעות מהם יהיו שייכות בלעדית למדינה והיא תהיה רשאית לעשות בהן כל שימוש, לרבות שימוש מסחרי, לפי שיקול דעתה הבלעדי.

14.2 צד ב' מתחייב למסור למשרד בסיום ההתקשרות או במהלכה את כל המסמכים, ערכות הדרכה, פרסומים, תוכנות וכל חומר אחר שיוכן על ידו במסגרת ביצוע הסכם זה.

14.3 צד ב' לא יעביר את המסמכים שהכין במסגרת ביצוע חיוביו על פי חוזה זה ו/או כל חלק מהם לאחר ולא יתיר רשות הדפסה ו/או הוצאה לאור ו/או איזה רשיון שהוא בקשר למסמכים הנ"ל ולא יפרסם את המסמכים בכל צורה שהיא מקוצרת או אחרת או קטעים מהם ולא ישתמש בחומר האמור לצרכיו הפנימיים או לצרכי עבודות אחרות אלא בכפוף להוראות חוזה זה.

14.4 צד ב' מצהיר כי לא הפר או יפר כל זכות יוצרים ו/או פטנט ו/או סוד מסחרי כלשהו במהלך ביצוע חיוביו על פי חוזה זה.

14.5 צד ב' מתחייב בזאת לעגן את זכויות המדינה והמשרד ביחס לזכויות היוצרים בכל התקשרות חוזית שלו עם עובדיו ו/או עם מי שפועל מטעמו במסגרת ביצוע התחייבויותיו על פי הסכם זה באופן שזכויות היוצרים של המדינה תשמרנה.

15. הפרת חוזה

15.1 מוסכם בין הצדדים כי כל אחת מן ההפרות הבאות תחשבנה להפרות יסודיות של החוזה:

(1) אם צד ב' פיגר פיגור העולה על 15 ימים בלוח הזמנים הקבוע במסגרת העבודה או הקבוע ביתר נספחי החוזה.
(2) אם צד ב' לא מסר למשרד במהלך ההתקשרות ו/או בסיומה את כל החומר שהכין במסגרת ביצוע התחייבויותיו על פי הסכם זה.
(3) אם צד ב' לא איפשר למשרד ו/או לנציג מטעמו לבדוק את ספרי החשבונות כאמור לעיל.
(4) אם צד ב' הפר את חובתו והתחייבותו לשמירת סודיות.
(5) אם צד ב' הפר את חובתו לקיים אחר דיני העסקת עובדים כאמור במכרז ובכל דין החל על הענין.
(6) אם צד ב' הפר זכויות יוצרים.
15.2 בוטל החוזה על ידי המשרד על פי הוראות כל דין, יהיה רשאי המשרד לבצע את השירותים נשוא החוזה בעצמו או באמצעות מי מטעמו וצד ב' יהיה חייב לשפות את המדינה בגין כל ההוצאות הישירות והעקיפות שנגרמו לה בגין כך, בלי שהדבר יפגע בשאר הסעדים העומדים לרשות המשרד על פי כל דין.

15.3 בוטל החוזה על ידי המשרד מסיבה כלשהי וצד ב' ביצע רק חלק ממנו, לא ישולמו לצד ב' כספים מעבר לחלק היחסי של העבודה שבוצעה.

15.4 מבלי לפגוע בכלליות האמור לעיל יהיה המשרד רשאי לבטל את החוזה ללא צורך בהודעה מוקדמת לצד ב' בהתרחש כל אחד מהמקרים הבאים:

15.4.1 אם ימונה כונס נכסים זמני או קבוע לעסקו ו/או לרכוש צד ב'.

15.4.2 אם ימונה מפרק זמני או קבוע לצד ב'.

15.4.3 אם ימונה נאמן בפשיטת רגל לצד ב'.

15.4.4 אם צד ב' הפסיק לנהל את עסקיו לתקופה רצופה העולה על 30 יום.

15.4.5 אם צד ב' הסב את החוזה, כולו או מקצתו לאחר או העסיק קבלן משנה בביצוע העבודה בלי הסכמת המשרד בכתב.

15.4.6 כשצד ב' הסתלק מביצוע החוזה.

15.4.7 כשיש בידי המשרד הוכחות להנחת דעתו שצד ב' או אדם אחר בשמו או מטעמו נתן או הציע לאדם אחר כלשהו שוחד, מענק, דורון, או טובת הנאה כלשהי בקשר לחוזה.

16. הסכם זה מותנה בכך שצד ב' ימציא למשרד אישור לפי חוק עסקאות גופים ציבוריים (אכיפת ניהול חשבונות ותשלום חובות מס) התשל"ו-1976 שלפיו הוא מנהל פנקסי חשבונות כדין, או כי הוא פטור מלנהלם וכי הוא נוהג לדווח על עסקאותיו כדין.

17. ערבות בנקאית
17.1 הערבות

להבטחת כל התחייבויות צד ב' לפי חוזה זה, ימציא צד ב' למשרד ערבות בנקאית (להלן: "הערבות") כמפורט במכרז אשר תהיה צמודה בהתאם לתנאי ההתקשרות. 

הערבות תהיה בתוקף למשך תקופת ההתקשרות בתוספת 60 יום.

17.2 המצאת הערבות
צד ב' מתחייב להמציא למשרד את הערבות בצרוף החוזה כשהוא חתום על ידי המורשים מטעמו, תוך שבוע מקבלת החוזה החתום בראשי תיבות על ידי המורשים בצד המשרד.

17.3 הארכת תוקף ערבות

במקרה שהמשרד יעשה שימוש בזכותו להאריך את תוקף החוזה, מתחייב צד ב' למסור למשרד לא פחות מ- 30 יום לפני תחילת התקופה המוארכת, ערבות בנקאית כמפורט במכרז וכאמור לעיל, שתהיה בתוקף למשך כל תקופת ההתקשרות הנוספת בתוספת 60 יום והוראות חוזה זה יחולו עליה, בשינויים המחוייבים לפני הענין.

17.4 חילוט ערבות
הופר ההסכם ע"י צד ב' ו/או בוטל החוזה על ידי המשרד כדין יהיה רשאי המשרד לחלט את הערבות, וכן יהיה רשאי הוא למסור את ביצוע החוזה למי שייקבע על ידי המשרד מבלי לפגוע בשאר הסעדים העומדים לרשותו על פי כל דין.

18. בירור מחלוקות

18.1 בירור כל מחלוקת הקשורה ו/או הנובעת ממתן השירות על פי חוזה זה תהיה בסמכותם של מנהלי הצדדים.

18.2 קיומם של בירורים כאמור לעיל לא יהיה בו כשלעצמו כדי לגרום להפסקת ביצוע השירותים לפי חוזה זה ו/או להפסקת תשלומי המדינה לגבי מה שאינו שנוי במחלוקת, הן לגבי ביצוע השירותים והן לגבי ביצוע התשלום.
18.3 על בירורים לפי סעיף זה לא יחולו הוראות חוק הבוררות תשכ"ח - 1968.
19. שונות
19.1 חוזה זה ממצה את כל אשר הוסכם בין הצדדים, ולא יהיה תוקף לכל חוזה או הסדר שנערכו עובר לחתימתו של חוזה זה.

19.2 שינויים בחוזה זה יחייבו את הצדדים אך ורק אם נעשו בכתב ונחתמו על ידי כל הצדדים לחוזה.
19.3 הודעה על פי כתובות הצדדים במבוא לחוזה זה שתינתן בכתב תחשב כאילו הגיעה לתעודתה תוך 3 ימים מהמועד בו נשלחה ואם נמסרה ביד - בעת מסירתה.

19.4 כותרות השוליים נקבעו לצורכי הנוחות בלבד ואין לעשות בהן שימוש לפרשנות החוזה.

ולראיה באו הצדדים על החתום:

בשם המדינה:




 בשם צד ב':

________________




________________
________________




________________
________________




________________

נספח ביטוח - אישור קיום ביטוחים

לכבוד

מדינת ישראל – משרד החינוך 
רח' שבטי ישראל 34

ירושלים
א.ג.נ.,

הננו מאשרים בזה כי ערכנו למבוטחנו _________________________(להלן "הקבלן ") לתקופת הביטוח מיום _______________ עד יום ________________בקשר להקמת רשימת מבצעים פדגוגיים של קורסי פיתוח מקצועי מתוקצבים המיועדים לעובדי הוראה – מכרז חוזר, את הביטוחים המפורטים להלן:

1. ביטוח חבות המעבידים, מס' פוליסה:____________________________

1. אחריותו החוקית של הקבלן עפ"י פקודת הנזיקין [נוסח חדש] ו/או חוק האחריות למוצרים פגומים תש"מ –  1980 כלפי עובדיו בכל תחומי מדינת ישראל והשטחים המוחזקים. 

2. גבול האחריות בסך 5,000,000 דולר ארה"ב לעובד, למקרה ולתקופת הביטוח (שנה).

3. הביטוח מורחב לכסות את חבותו של הקבלן כלפי קבלנים, קבלני משנה ועובדיהם היה ויחשב מעבידם.

4. הביטוח מורחב לשפות את מדינת ישראל –משרד החינוך היה ונטען לעניין קרות תאונת עבודה/מחלת מקצוע כלשהי כי הם נושאים בחבות מעביד כלשהם כלפי מי מעובדי הקבלן, קבלנים, קבלני משנה ועובדיהם שבשירותו היה ויחשבו לעובדי הקבלן/צד ב'.

2. ביטוח אחריות כלפי צד שלישי, מס' פוליסה:____________________

1. אחריותו החוקית של הקבלן על פי דיני מדינת ישראל בביטוח אחריות כלפי צד שלישי נזקי גוף ורכוש בגין פעילותו בכל תחומי מדינת ישראל והשטחים המוחזקים למעט שטחי A. 

2. גבול האחריות בסך 2,500,000 דולר ארה"ב למקרה ולתקופת הביטוח (שנה).

3. בפוליסה ייכלל סעיף אחריות צולבת - CROSS LIABILITY.

4. הביטוח מורחב לכסות את חבותו של הקבלן כלפי צד שלישי בגין פעילות של קבלנים, קבלני משנה ועובדיהם.

5. עובדי משרד החינוך, עובדי הוראה ורכושם ייחשבו צד שלישי, במידה ואינם נכללים ברשימות השכר של הקבלן והחבות בגינם אינה מבוטחת בפוליסת ביטוח חבות מעבידים של המבוטח. 
6. מנחים, מרצים, מדריכים ובעלי תפקיד נוספים, אשר אינם נכללים במסגרת ביטוח חבות מעבידים של הקבלן, ייחשבו שלישי, במידה ואינם נכללים ברשימות השכר של הקבלן והחבות בגינם אינה מבוטחת בפוליסת ביטוח חבות מעבידים של המבוטח .
7. הביטוח מורחב לשפות את מדינת ישראל – משרד החינוך ככל שייחשבו אחראים למעשי ו/או מחדלי הקבלן ובגין כל הפועלים מטעמו.

3. כללי

בפוליסות הביטוח נכללו התנאים הבאים:

1. לשם המבוטח יתווספו כמבוטחים נוספים: מדינת ישראל – משרד החינוך, בכפוף להרחבי השיפוי לעיל. 
2. בכל מקרה של צמצום או שינוי לרעה או ביטול הביטוח ע"י אחד הצדדים לא יהיה להם כל תוקף, אלא אם ניתנה על ידינו הודעה מוקדמת של 60 יום במכתב רשום לחשב משרד החינוך. 
3. אנו מוותרים על כל זכות תחלוף/שיבוב, תביעה, השתתפות או חזרה כלפי מדינת ישראל – משרד החינוך ועובדיהם, ובלבד שהויתור לא יחול לטובת אדם שגרם לנזק מתוך כוונת זדון. 
4. הקבלן אחראי בלעדית כלפינו לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות.

5. ההשתתפויות העצמיות הנקובות בכל פוליסה ופוליסה תחולנה בלעדית על הקבלן.

6. כל סעיף בפוליסות הביטוח המפקיע או מקטין בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל, והביטוח הינו בחזקת ביטוח ראשוני המזכה במלוא הזכויות על פי הביטוח, בקשר לנושא חוזה/אישור זה.
7. תנאי הכיסוי של הפוליסות הנ"ל יהיו על פי תנאי "פוליסות נוסח ביט 2010 או 2013", בכפוף להרחבת הכיסויים כמפורט לעיל ולביטול חריג כוונה ו/או רשלנות רבתי ככל שקיים.

בכפוף לתנאי וסייגי הפוליסות המקוריות עד כמה שלא שונו במפורש על פי האמור באישור זה.

בכבוד רב,


___________________________

תאריך______________ 
חתימת מורשה המבטח  וחותמת המבטח

*נספח זה הינו דוגמא ל"הצעה לתוכנית הכשרה ופיתוח מקצועי" לסגל מורי-המורים של הקבלן אותה הוא ידרש להגיש בהתאם לזמנים שנקבעו במכרז בכל שנת פעילות, כפי שמופיע בהנחיות בסעיפים 4.11.2 ג' ו-4.11.4  ג'. המציע אינו נדרש למלא נספח זה במועד הגשת ההצעה.
הצעה לתוכנית הכשרה ופיתוח מקצועי
תוכנית הכשרה למורי-המורים לשנה"ל _________ של המבצע הפדגוגי ______________

נושא על/ שאלה מרכזית/ יסוד מארגן שהלימוד במהלך השנה יתנהל סביבו _______________________________________
מבנה התוכנית (יש למלא את הטבלה)
	מס' מפגש
	נושא המפגש
	מס' שעות אקדמיות
	דגשים בלימוד
	מעביר התוכנית

*נספח זה הינו דוגמא ל"דו"ח ביצוע- תוכנית הכשרה ופיתוח מקצועי" לסגל מורי-המורים של הקבלן אותו הוא ידרש להגיש בכל שנת פעילות לאחר קיום ההשתלמות המתוכננת, כפי שמופיע בהנחיות בסעיפים 4.11.2 ה' ו-4.11.4. המציע אינו נדרש למלא נספח זה במועד הגשת ההצעה.
דו"ח ביצוע- תוכנית הכשרה ופיתוח מקצועי
תוכנית הכשרה למורי-המורים לשנה"ל _________ של המבצע הפדגוגי ______________

נושא על/ שאלה מרכזית/ יסוד מארגן שהלימוד במהלך השנה יתנהל סביבו _______________________________________
	מס' מפגש
	משתתפים
	מקום המפגש
	פערים בין תכנון לביצוע
	סיכום עיקרי הדברים
	מסקנות להמשך

בכבוד רב,


אורנה מיטמיגר


מנהלת אגף רכש מכרזים והתקשרויות





לתשומת לב המציעים, בכניסה לבנין מתקיימים סדרי אבטחה ובדיקת תעודות אישיות, קיימת בעיית חניה בסביבה, הפרעות כלליות בתנועה בירושלים וכדומה אשר עלולים לגרום לעיכוב בכניסה. 


לפיכך על המציעים לקחת זאת בחשבון על מנת לוודא הגעה במועד לתיבת המכרזים.

